qundao/data-zh-poetry huggingface dataset:
用赠谈思重参军韵再赠谢少连茂才
作者：王世贞
朝代：明

为厌青藜夜校雠，幡然聊作石城游。时裁小令调卢女，仍草长编傍邺侯。六季遗踪斑管在，三山秀色锦囊收。劳君问我眉端事，除却归来不解愁。
用韵自警
作者：王世贞
朝代：明

寂尔当春昼，恍然现余过。仅晓身外师，不识师中我。逞笔亡所裁，几复酿语祸。回涂涂转迷，蹈海海仍苦。所执但空花，而乃希真果。俯惭抖擞念，仰愧慈悲父。名欲一线牵，百愆成子母。搜之若微细，任之终失堕。真一苟有亏，毕生莫能补。冉冉崦嵫照，沉沉北邙土。不解去日愁，为昧来时路。试一唤王生，王生必回顾。惺惺与昏昏，两反当两助。于此尚因循，贤圣莫能度。
甫尔逍遥偶得陆司空与绳数行坐客因举吴门诗语一笑赋此
作者：王世贞
朝代：明

数弓瓯脱一蜗庐，老去生涯自有余。但饱何须香积饭，得闲能厌惠陁书。师教忍辱波罗蜜，代有同生蔑戾车。却是山僧多伎俩，此身聋瞽不妨渠。
田子秇以诸生异等贡游两都署册曰南北大观赋此赠之
作者：王世贞
朝代：明

田方魏客旧知名，白首青衿事鲁生。蓟苑星辰天北极，金陵龙虎汉西京。飞谈碣石千人废，使酒长干一坐倾。赋草纵成须晚出，祇今尘世有张衡。
田车之什二章
作者：王世贞
朝代：明

毋御田车，樗其轭兮。毋走乘丘，倾而积兮。于嗟积兮，于嗟轭兮。毋汎胶舟，柽其桨兮。毋之反灉，湛而藏兮。于嗟藏兮，于嗟桨兮。
田车之什二章
作者：王世贞
朝代：明
体裁：四言诗

毋御田车，樗其轭兮。毋走乘丘，倾而积兮。于嗟积兮，于嗟轭兮。（一章）毋汎胶舟，柽其桨兮。毋之反灉，湛而藏兮。于嗟藏兮，于嗟桨兮。（二章）
由云峰取道锦涧历险至绝顶
作者：王世贞
朝代：明

改装问绣涧，徙屩披蹑云。涧仄愁陵缅，云杂争崩奔。急湍令玉危，缓溜使弦温。稍息一会心，屡踬复惊魂。参差吐锋距，倏忽变朝曛。前径为雾绝，后呼若空闻。矫䜪属大观，贾勇非离群。会已人世远，何繇叩天阍。
由云根嶂之背度双井转嘉树亭
作者：王世贞
朝代：明

蹑屐穿云根，恍见双明星。下有百尺泉，辘轳破泓渟。出没沿涧帻，向背临溪亭。老树何年植，郁作虬龙形。逗云拥芊眠，蔽日结沈冥。广池无烦暑，曲槛有清泠。何必平泉石，憩此酒亦醒。
由南岩寻北岩谒不二和尚
作者：王世贞
朝代：明

降陟虽疲迹，眺览用怡心。心怡体自调，支策探道林。是时春初暮，遥绿结屯阴。一幡飏空表，双树吐缘寻。初窥但绝壁，缓步得精蓝。开士久杜机，眄睐不能禁。延我坐芙蓉，啖我以林檎。清梵和流泉，噌吰海潮音。忽睹西岫景，圆规已半侵。归来愧禽鱼，自得忘高深。
由天津汎舟趣霸水次夜泊·其一
作者：王世贞
朝代：明

高帆去不极，天际见人家。系网青枫树，藏舟白荻花。回风喧雁鹜，隙月上鱼虾。亦有垂纶地，兵戈敢自誇。
由天津汎舟趣霸水次夜泊·其二
作者：王世贞
朝代：明

柴门半侵水，入夜蘋花寒。野老不识拜，儿童频指看。鱼盐仅成市，鸡黍一为飧。莫怪慵移楫，人今此地难。
由太和登绝顶二首
作者：王世贞
朝代：明

千盘转尽见三门，七十二峰朝至尊。下插香垆胜庐岳，中悬天柱即昆崙。琅璈挟籁晴疑雨，金殿摇光夜不昏。欲指群方无可问，青山处处白云屯。绛节朱幡缥缈间，纵非天汉不尘寰。平超五岳王公位，肯数三峨伯仲山。千嶂雾深银作海，九霄云净玉为关。空馀沆瀣零仙掌，消渴相如可再攀。
由太和登绝顶二首·其一
作者：王世贞
朝代：明

千盘转尽见三门，七十二峰朝至尊。下插香垆胜庐岳，中悬天柱即昆崙。琅璈挟籁晴疑雨，金殿摇光夜不昏。欲指群方无可问，青山处处白云屯。
由太和登绝顶二首其二
作者：王世贞
朝代：明
体裁：七言律诗

绛节朱幡缥缈间，纵非天汉不尘寰。平超五岳王公位，肯数三峨伯仲山。千嶂雾深银作海，九霄云净玉为关。空馀沆瀣零仙掌，消渴相如可再攀。
由太平堤诣省作
作者：王世贞
朝代：明

辰出太平门，褰帷太平堤。不知身上下，苍山时高低。右鉴渺平湖，左玦汇清溪。残绿稽芰荷，小白散凫鹥。是时秋始暮，风物繁以凄。迤逦贯索垣，愀然念圜？。冥冥天就寒，冉冉日沈西。首领且不顾，焉问母与妻。比屋苟可封，咎繇亦易齐。
由太平堤诣省作
作者：王世贞
朝代：明
体裁：古风

辰出太平门，褰帷太平堤。不知身上下，苍山时高低。右鉴渺平湖，左玦汇清溪。残绿稽芰荷，小白散凫鹥。是时秋始暮，风物繁以凄。迤逦贯索垣，愀然念圜�。冥冥天就寒，冉冉日沈西。首领且不顾，焉问母与妻。比屋苟可封，咎繇亦易齐。
由宁郭抵新化镇即事
作者：王世贞
朝代：明

阴沟清泚复湾环，桃李成阴桑柘閒。道是江南好风景，举头如戟太行山。夹溪修竹带青葱，便拟移家住此中。却忆乡园浑未乏，不知何事厌江东。
由宁郭抵新化镇即事·其一
作者：王世贞
朝代：明

阴沟清泚复湾环，桃李成阴桑柘閒。道是江南好风景，举头如戟太行山。
由宁郭抵新化镇即事·其二
作者：王世贞
朝代：明

夹溪修竹带青葱，便拟移家住此中。却忆乡园浑未乏，不知何事厌江东。
由张公后洞出前洞一首
作者：王世贞
朝代：明

冥搜出天巧，遐尚穷真域。猿饮迫相辅，鸟伸骇所获。金膏时自闪，琼乳静还滴。窥天一线杳，察坠千鳞坼。云烹丹灶温，芝耕石田瘠。信足如已穷，俯身忽中辟。浴日万象开，琉璃成五色。芙蕖冠瑶柱，玫块填萝席。缔搆疑化城，阴森恐蛟宅。张公何为者，自言得灵液。千载垂空名，其人郁为腊。摄衣云霞颠，矫首三叹息。
由月波桥而东望梵音阁
作者：王世贞
朝代：明

飞桥挂西岭，遥与中弇通。明月组文波，万颖射鲛宫。诸峰一十二，献巧争为雄。奋肩若饥猊，垂首如渴虹。憔悴欲沈湘，飘飖独凌风。仰盼云间质，梵语错青红。一柱锦突兀，孤峰玉玲珑。虽疲子猷接，未悲阮径穷。
由武当之紫霄历青羊桥憩五龙出仁威观有述
作者：王世贞
朝代：明

跻危意方倦，入幽良自适。岩峦非一态，云日饶奇色。活活伏流来，泠泠深崖滴。腾虬悟风树，渴猊知水石。拿攫令魂惊，蜿蜒觉根坼。俶诡青羊涧，窈窕五龙室。彼美如有待，余欣宁无获。改辙见平畴，蔼蔼禾黍夕。归虑中未搅，目境时有失。安得乘蹻道，遥青庶可摘。
由玢碧梁踰险得九龙岭
作者：王世贞
朝代：明

涧穷路欲绝，兹梁忽中亘。下当舍身壑，上当侧足径。虽尔踸踔中，悠然见宏胜。偃蹇九丈夫，相观易为劲。晨露被膏沐，夕飙发清听。生不愿秦封，但愿不违性。
由西山别磴至乾坤一草亭西北望城楼西南望武安王庙
作者：王世贞
朝代：明

沿溯石濑傍，十磴突平地。本谓入山深，那知出山易。旋螺结湫顶，步武一茅亭。俯看墙外陇，郁郁黄云平。落日满丽谯，粉堞尤羃历。箫鼓发丛祠，野火起枯柏。兴尽欲下来，曲水弄余晖。忽过金粟岭，天香逗人衣。
由郧江抵均州即事
作者：王世贞
朝代：明

下江双橹鸣啾啾，上江橹声亦不柔。今春三月桃花水，不似常年竹箭流。龙涡瀺灂硿然鸣，小滩大滩势欲争。棹入前崖浑不见，还从阙口出歌声。大石奋攫狮王身，小石槎牙不可驯。若令水清能见底，更有眠虬愁杀人。落日未尽新蟾催，无那层崖黯不开。一线金波初欲动，错疑神女送珠来。
由郧江抵均州即事·其一
作者：王世贞
朝代：明

下江双橹鸣啾啾，上江橹声亦不柔。今春三月桃花水，不似常年竹箭流。
由郧江抵均州即事·其四
作者：王世贞
朝代：明

落日未尽新蟾催，无那层崖黯不开。一线金波初欲动，错疑神女送珠来。
由郧江抵均州即事其三
作者：王世贞
朝代：明
体裁：七言绝句

大石奋攫狮王身，小石槎牙不可驯。若令水清能见底，更有眠虬愁杀人。
由郧江抵均州即事其二
作者：王世贞
朝代：明
体裁：七言绝句

龙涡瀺灂硿然鸣，小滩大滩势欲争。棹入前崖浑不见，还从阙口出歌声。
由钱塘门度六桥堤
作者：王世贞
朝代：明

拂幰莺啼出谷频，长堤天矫跨苍旻。六桥天阔争虹影，五马飙轻散曲尘。碧水乍摇如转盼，青山初沐竞舒颦。莫轻杨柳无情思，谁是风流白舍人。
由阴径而下至振衣渡又名却女津
作者：王世贞
朝代：明

夷犹竟韶景，窈窕此山阿。越女兴犹剧，夕阴将奈何。攀藤龂纤指，蹑草涴轻罗。石碍莲双朵，泥沾玉一窝。翻然欲飞渡，终是怯凌波。
甲子元日试笔
作者：王世贞
朝代：明

今年云日媚元正，村径衡门也自晴。天地容吾新甲子，风尘少尔一书生。樽前柏叶将迟得，槛外梅花更剧明。但醉婆娑仍起舞，不烦儿女岁时情。
甲戌春暮再入都憩善果寺逢杏花作
作者：王世贞
朝代：明

东风吹车入精兰，晨钟数杵鸡声残。庞眉老僧来揖客，慈云殢春春未阑。墙东杏花一树白于霰，时有流莺啄花片。我自惊逢今日花，花应不记当年面。莫言花落不如人，人老能如花更春。唯有江头探花使，祇今还作踏花身。流莺欲答忽飞去，恍忽如歌旧游句。但使新丰酒价平，老夫得住聊须住。
甲申中秋夕成伯寅叔孟嘉复携酒弇园楚人李惟祯来不疑辈在焉颇具歌吹之乐得一首
作者：王世贞
朝代：明

弇园寂寂已经年，忽有新飔弄管弦。楚客自能鸲鹆舞，吴侬偏爱鹧鸪篇。携来群从兰心美，折后双枝桂魄圆。尘世明朝应诧说，缑山此夜有群仙。
甲申元日试笔
作者：王世贞
朝代：明

暂施冠服候呼嵩，爆竹声残续晓钟。天上元正开白虎，山中初九爱潜龙。数枝椒柏和玄醴，一亩蓬蒿谢素封。五十八年犹未是，于今化日始从容。
甲申冬十二月十三日
作者：王世贞
朝代：明

长安东风散木稼，德星荧荧照江社。五年南阳思卧龙，一日中国相司马。父老能追弘治日，斯人岂出三原下。即看凡羽羡葳蕤，坐使饥乌亦喑哑。笑呼诸儿煨榾柮，团栾且说升平话。未央玺书东南驰，天下万手皆齐眉。不将两字詈文仲，直向千秋歌子皮。乃知金陵朘元气，祇为冻水标明医。圣王威庆与天合，焉用区区梦卜为。一蛇上天一蛇蛰，即死不爱春雷知。
甲申冬十二月十三日·其一
作者：王世贞
朝代：明

长安东风散木稼，德星荧荧照江社。五年南阳思卧龙，一日中国相司马。父老能追弘治日，斯人岂出三原下。即看凡羽羡葳蕤，坐使饥乌亦喑哑。笑呼诸儿煨榾柮，团栾且说升平话。
甲申冬十二月十三日·其二
作者：王世贞
朝代：明

未央玺书东南驰，天下万手皆齐眉。不将两字詈文仲，直向千秋歌子皮。乃知金陵朘元气，祇为冻水标明医。圣王威庆与天合，焉用区区梦卜为。一蛇上天一蛇蛰，即死不爱春雷知。
申先生汝默以经筵史馆劳进宫端学士赋此奉贺
作者：王世贞
朝代：明

史才经术世推能，玉署銮坡秩并增。拜命争看双绶紫，书衔真作一条冰。帝称匡鼎颐堪解，人识金瓯事可凭。懒散列卿休健羡，履声寒月满觚棱。
畏客
作者：王世贞
朝代：明

年来微倦客，客至转无期。佳事少入耳，新诗难解颐。何如案头帙，侑我手中卮。一枕松阴下，从它夕照移。
留叶茂长小饮闻将有西南游歌以赠之
作者：王世贞
朝代：明

解道衡门绝世缘，爱才犹获叶生颠。青鞋信足从它破，白眼看人转自怜。诗好诧增缃素价，酒狂思益布衣权。西南岳牧谁黄射，鹦鹉虽题莫浪传。
留吉甫达甫伯仲小饮
作者：王世贞
朝代：明

铃阁閒堪扫，牙旗静不惊。一尊聊二子，三月自孤城。柳送青阳色，江回白雪声。绝怜分手恨，翻向会时生。
留客
作者：王世贞
朝代：明

吏事君休怪，山城好闭门。此生无长物，但坐有清尊。
留鱼涧
作者：王世贞
朝代：明

夭桃落英长自留，游鱼一入便堪愁。梁宫亦有千迷道，闽岭闻歌九曲流。
畲宗汉令君谢全椒事归作汗漫游者二十载曩岁以四律寄我方在斋居不能为和今岁复携七绝句见赠一谈而别辄依数报之
作者：王世贞
朝代：明

五柳柴桑比更青，新诗字字敌山灵。知君不爱郎官宿，爱向江湖唤客星。美人曾寄红珊瑚，相见仍投明月珠。十五秦城偿不得，老夫无计且卢胡。七子中原雅唱酬，向余何事晚方求。但教寻得河源路，天柱昆仑在上头。天许青山换布衣，却防诗社畏金绯。屠郎鼓吻徐郎笑，满载五湖明月归。愧君虚号谪仙人，一点仙源觅未真。可为出山呼小草，山中久自有风尘。十八娘红生荔枝，蚝房舌嫩比西施。更教何处夸三绝，为有畲郎七字诗。一炬丛祠逐楚瞳，令君独有狄家风。从他愤惋难为报，与说咸阳三月红。
畲宗汉令君谢全椒事归作汗漫游者二十载曩岁以四律寄我方在斋居不能为和今岁复携七绝句见赠一谈而别辄依数报之·其一
作者：王世贞
朝代：明

五柳柴桑比更青，新诗字字敌山灵。知君不爱郎官宿，爱向江湖唤客星。
畲宗汉令君谢全椒事归作汗漫游者二十载曩岁以四律寄我方在斋居不能为和今岁复携七绝句见赠一谈而别辄依数报之·其七
作者：王世贞
朝代：明

一炬丛祠逐楚瞳，令君独有狄家风。从他愤惋难为报，与说咸阳三月红。
畲宗汉令君谢全椒事归作汗漫游者二十载曩岁以四律寄我方在斋居不能为和今岁复携七绝句见赠一谈而别辄依数报之·其三
作者：王世贞
朝代：明

七子中原雅唱酬，向余何事晚方求。但教寻得河源路，天柱昆仑在上头。
畲宗汉令君谢全椒事归作汗漫游者二十载曩岁以四律寄我方在斋居不能为和今岁复携七绝句见赠一谈而别辄依数报之·其二
作者：王世贞
朝代：明

美人曾寄红珊瑚，相见仍投明月珠。十五秦城偿不得，老夫无计且卢胡。
畲宗汉令君谢全椒事归作汗漫游者二十载曩岁以四律寄我方在斋居不能为和今岁复携七绝句见赠一谈而别辄依数报之·其五
作者：王世贞
朝代：明

愧君虚号谪仙人，一点仙源觅未真。可为出山呼小草，山中久自有风尘。
畲宗汉令君谢全椒事归作汗漫游者二十载曩岁以四律寄我方在斋居不能为和今岁复携七绝句见赠一谈而别辄依数报之·其六
作者：王世贞
朝代：明

十八娘红生荔枝，蚝房舌嫩比西施。更教何处夸三绝，为有畲郎七字诗。
畲宗汉令君谢全椒事归作汗漫游者二十载曩岁以四律寄我方在斋居不能为和今岁复携七绝句见赠一谈而别辄依数报之·其四
作者：王世贞
朝代：明

天许青山换布衣，却防诗社畏金绯。屠郎鼓吻徐郎笑，满载五湖明月归。
病
作者：王世贞
朝代：明

病岂长途事，仍劳药饵扶。未饶诗寂寞，且厌酒模糊。入塞身初属，论兵气未苏。犹闻羽书至，战血满三吴。羽檄成兹病，人间药物赊。纵归犹是客，小憩暂为家。世事老难必，吾生愁未涯。欲从询上帝，浩荡斗间槎。
病·其一
作者：王世贞
朝代：明

病岂长途事，仍劳药饵扶。未饶诗寂寞，且厌酒模糊。入塞身初属，论兵气未苏。犹闻羽书至，战血满三吴。
病·其二
作者：王世贞
朝代：明

羽檄成兹病，人间药物赊。纵归犹是客，小憩暂为家。世事老难必，吾生愁未涯。欲从询上帝，浩荡斗间槎。
病中
作者：王世贞
朝代：明

白日垂垂堕，青云袅袅舒。病窥文义浅，懒益世人疏。跨马心先折，衔杯意未除。问医吾隐几，索食稚褰裾。国事干戈后，乡心剑佩馀。却怜潘骑省，未可赋閒居。晏起无长日，贪服有隔旬。閒真吾丧我，出不尔如人。握管思仍废，开眸事总新。游蛛与户网，落燕任梁尘。酬酢聊存性，诗书自稳身。何须问江汉，天际几垂纶。
病中·其一
作者：王世贞
朝代：明

白日垂垂堕，青云袅袅舒。病窥文义浅，懒益世人疏。跨马心先折，衔杯意未除。问医吾隐几，索食稚褰裾。国事干戈后，乡心剑佩馀。却怜潘骑省，未可赋閒居。
病中·其二
作者：王世贞
朝代：明

晏起无长日，贪服有隔旬。閒真吾丧我，出不尔如人。握管思仍废，开眸事总新。游蛛与户网，落燕任梁尘。酬酢聊存性，诗书自稳身。何须问江汉，天际几垂纶。
病中书怀上御史院王大夫兼简郭考功
作者：王世贞
朝代：明

刺促都门地，栖迟草莽臣。浮名当日洗，畏路暂时新。涕泪仍沾世，风尘敢为身。艰难心一片，寸断为君陈。自收孤臣泪，知非九辨才。天疑将日远，霜肯背春来。肱在先应折，肠馀此际回。莫教垂死骨，仍作不然灰。沦落丰城剑，参差古狱中。向来双犯斗，端为一司空。生死恩犹在，乾坤事未穷。华阴半掬土，秋色满崆峒。寂寞千秋事，艰危一寸肠。不因穷李白，那见古汾阳。霜色回天老，春风遍夜郎。衔珠未敢报，踯躅五湖傍。
病中书怀上御史院王大夫兼简郭考功·其一
作者：王世贞
朝代：明

刺促都门地，栖迟草莽臣。浮名当日洗，畏路暂时新。涕泪仍沾世，风尘敢为身。艰难心一片，寸断为君陈。
病中书怀上御史院王大夫兼简郭考功·其四
作者：王世贞
朝代：明

寂寞千秋事，艰危一寸肠。不因穷李白，那见古汾阳。霜色回天老，春风遍夜郎。衔珠未敢报，踯躅五湖傍。
病中书怀上御史院王大夫兼简郭考功其三
作者：王世贞
朝代：明
体裁：五言律诗

沦落丰城剑，参差古狱中。向来双犯斗，端为一司空。生死恩犹在，乾坤事未穷。华阴半掬土，秋色满崆峒。
病中书怀上御史院王大夫兼简郭考功其二
作者：王世贞
朝代：明
体裁：五言律诗

自收孤臣泪，知非九辨才。天疑将日远，霜肯背春来。肱在先应折，肠馀此际回。莫教垂死骨，仍作不然灰。
病中于鳞子与公实子相夜过
作者：王世贞
朝代：明

此日群公过，能令稚子欢。珠光海月动，剑色夜星寒。牢落千年在，浮沉万事安。时人归眼底，世道总眉端。平生语不尽，兹夕罄相逢。意气扶衰眼，欢呼失病容。公才竞班马，吾道岂夔龙。忽忆吴山月，云深万壑钟。
病中于鳞子与公实子相夜过·其一
作者：王世贞
朝代：明

此日群公过，能令稚子欢。珠光海月动，剑色夜星寒。牢落千年在，浮沉万事安。时人归眼底，世道总眉端。
病中于鳞子与公实子相夜过·其二
作者：王世贞
朝代：明

平生语不尽，兹夕罄相逢。意气扶衰眼，欢呼失病容。公才竞班马，吾道岂夔龙。忽忆吴山月，云深万壑钟。
病中于鳞过访海上
作者：王世贞
朝代：明

高枕吴山气忽青，柳边初系越江舲。因过海若无秋水，不谓风尘有岁星。强起精神催振动，欲眠谈理破沈冥。十年朋旧知多少，论向人才指自停。
病中别沈子嘉则之扬州
作者：王世贞
朝代：明

溽炎始见蠲，微痾俄相逐。故人弃我去，使我惊局促。杂绪难尽言，轻帆易辞目。惆怅离后思，广陵雨中绿。
病中承三子各以五言二律相问率尔有答酬于鳞
作者：王世贞
朝代：明

吾子篇章贵，经旬思一搜。长怀愧薄劣，不敢问迟留。白日斗文动，青天璧色流。野夫何剧喜，万象总深愁。落魄吾仍在，沉冥尔若何。即容双眼白，转见二人多。燕市轲离辈，沉酣亦笑歌。愁还付天地，名不废江河。
病中承三子各以五言二律相问率尔有答酬于鳞·其一
作者：王世贞
朝代：明

吾子篇章贵，经旬思一搜。长怀愧薄劣，不敢问迟留。白日斗文动，青天璧色流。野夫何剧喜，万象总深愁。
病中承三子各以五言二律相问率尔有答酬于鳞其二
作者：王世贞
朝代：明
体裁：五言律诗

落魄吾仍在，沉冥尔若何。即容双眼白，转见二人多。燕市轲离辈，沉酣亦笑歌。愁还付天地，名不废江河。
病中答张大
作者：王世贞
朝代：明

逃暑真宜懒，经旬但掩扉。自怜狂与瘦，不解胜能肥。身在犹堪病，名衰好受讥。新诗似秋色，吹我思翻飞。
病中过铜陵遇雨
作者：王世贞
朝代：明

江馆能收望，渔矶亦罢罾。谁怜伏枕客，风雨过铜陵。
病卧东禅乞休未报殿卿相国驰骑相访书此为别
作者：王世贞
朝代：明

拟作轻离别，如君来去何。诸天忽示态，初地欲生魔。白社风流少，青林月色多。留将烦恼意，回问病维摩。
病卧池亭丙夜起坐即景有感
作者：王世贞
朝代：明

昼卧虚堂夜起行，朦胧斜月透疏棂。无端借得东邻水，一曲江州诉到明。一沟流月碧潺潺，翠竹苍梧相对閒。枕簟乍凉人似玉，可怜无梦到巫山。
病卧池亭丙夜起坐即景有感·其一
作者：王世贞
朝代：明

昼卧虚堂夜起行，朦胧斜月透疏棂。无端借得东邻水，一曲江州诉到明。
病卧池亭丙夜起坐即景有感·其二
作者：王世贞
朝代：明

一沟流月碧潺潺，翠竹苍梧相对閒。枕簟乍凉人似玉，可怜无梦到巫山。
病后初行园有述
作者：王世贞
朝代：明

幽忧屏时累，况乃寝瘵馀。行散得中林，聊以境自舒。初阳破晨冰，流波跳伏鱼。松声坐来语，竹色窗中书。外喧稍不接，内寂恒湛如。安知浮荣在，且当谈遂初。
病后承伴松虚白二上人以法语见示辄成三绝奉报
作者：王世贞
朝代：明

病起空庭秋色新，翛然一榻净无尘。欲知不二门中语，应有朝来问疾人。病来浑似堕尼连，病去俄成自在天。为语报身俱是幻，不知真境在谁边。劳师指示安心法，欲觅心安总未能。夜半披衣时自起，一庭残月浸觚棱。
病后承伴松虚白二上人以法语见示辄成三绝奉报·其一
作者：王世贞
朝代：明

病起空庭秋色新，翛然一榻净无尘。欲知不二门中语，应有朝来问疾人。
病后承伴松虚白二上人以法语见示辄成三绝奉报其三
作者：王世贞
朝代：明
体裁：七言绝句

劳师指示安心法，欲觅心安总未能。夜半披衣时自起，一庭残月浸觚棱。
病后承伴松虚白二上人以法语见示辄成三绝奉报其二
作者：王世贞
朝代：明
体裁：七言绝句

病来浑似堕尼连，病去俄成自在天。为语报身俱是幻，不知真境在谁边。
病后程子访我园居小饮作
作者：王世贞
朝代：明

起色缘君动，衔杯转自真。材高聊玩世，年少不窥人。池草诗情晚，岩花酒态新。即论吾党外，谁不傍风尘。
病后问子与
作者：王世贞
朝代：明

布帽春逢思转孤，祇饶身在各江湖。归时五马今馀几，病后双鱼肯念无。留客可仍倾若下，著书应否号潜夫。如论庾信穷愁骨，总得秋风也未苏。
病承公实诗问率尔有酬
作者：王世贞
朝代：明

相逢尽年少，那可问投閒。偶尔弹流水，知君念故山。青云谢腾踔，明月写潺湲。昨夜罗浮色，宛然眉宇间。
病甚后见舍弟至
作者：王世贞
朝代：明

病间吾逢弟，馀生汝得兄。乍惊衰后态，差识变馀声。黯淡杯仍却，踟蹰烛屡更。时时咎吾党，词笔太峥嵘。
病甚怀于鳞却寄
作者：王世贞
朝代：明

萧条残日锁青霾，寒入枫林梦乍回。吾已河山甘付骨，汝从天地更论才。途穷万事轻相让，意尽千秋莽自哀。药饵渐扶双眼在，未烦惊策素车来。
病疟作
作者：王世贞
朝代：明

今年气候恶，疟鬼何太横。三家两家泣，十人九人病。延医医伏枕，呼觋觋不竞。余方侍师次，骤热如就甑。杖剑叱此鬼，么魔当敬听。速各归其所，毋为索余禜。鬼拜前致辞，小邪敢干正。唯是旦夕间，往往远相侦。坐卧必当风，果饵非时饤。四大不自持，三尸转成横。不然吾曹力，焉能操公柄。公但时自爱，鬼当奉公命。洒然梦初觉，摄念入清净。从此尼连河，尽作四禅境。
病秋
作者：王世贞
朝代：明

年年颇诧逢秋健，今日秋来兴渐孤。不独穷愁畏摇落，即防衰骨费支吾。惊心屡却青菱镜，避客兼嗔白玉壶。犹有苦吟成宿业，此生那用借诗扶。
病答明卿
作者：王世贞
朝代：明

伏枕一身事，胡为相念深。此生须觅汝，终古在知音。地缓垂枯骨，天扶未展心。茫茫大鹏海，变化或难寻。得汝怜贫惫，新诗慰藉多。病添仍药饵，身在且兵戈。拙信乾坤戏，狂堪日月多。无劳骇容鬓，吾已会高歌。
病答明卿·其一
作者：王世贞
朝代：明

伏枕一身事，胡为相念深。此生须觅汝，终古在知音。地缓垂枯骨，天扶未展心。茫茫大鹏海，变化或难寻。
病答明卿·其二
作者：王世贞
朝代：明

得汝怜贫惫，新诗慰藉多。病添仍药饵，身在且兵戈。拙信乾坤戏，狂堪日月多。无劳骇容鬓，吾已会高歌。
病起偶成
作者：王世贞
朝代：明

野夫耽病春慵起，日日高眠病不愁。颇怪风光频见役，即惭诗句未全酬。穿花蛱蝶输生事，入荇鯈鱼足壮游。白石青精吾自取，不知何地有丹丘。
病阻潜江口
作者：王世贞
朝代：明

独棹阻风地，孤灯伏枕身。乍惊寒刺骨，小间暗伤神。分与药饵绝，况无僮仆亲。新篘暖儿辈，谁念不归人。
病骥
作者：王世贞
朝代：明

病骥从他赎，依然去服箱。已知无伯乐，何必要田方。舞枥贪飞将，呼刍忆大荒。人间原未识，天上宿为房。
癸丑余以避地吴中登阊阖行战地怅然有感
作者：王世贞
朝代：明

北风吹海色，飞上姑苏台。欲问吴王事，秋深麋鹿哀。
癸丑元日有感
作者：王世贞
朝代：明

蓟苑闻钟谒帝关，火城遥散五云间。鱼龙自集甘泉馆，鹓鹄仍虚紫殿班。万里瞻依空使节，十年朝请隔天颜。只今醉逐田翁社，问尔曾携醽酒还。
癸未元日过敬美小酌试笔
作者：王世贞
朝代：明
体裁：七言律诗

献岁家园倚杖过，剧欢儿辈奈衰何。寒贪棣萼连枝暖，病怯屠苏半户多。白屋千家同惨淡，黄冠一老自婆娑。长安日有维新诏，不必春风到薜萝。
癸未十月成伯从孙詹录偕弟进士寅季侄孟嘉过敬美澹圃看菊花作
作者：王世贞
朝代：明

九月黄花十月肥，畴能澹圃斗寒菲。移庖酒自江州好，挈弟人夸小令稀。二阮不须论犊鼻，诸王应是胜乌衣。凭谁请得葳蕤钥，夜半犹歌缓缓归。
癸未除夜
作者：王世贞
朝代：明

忆昨逢除夜，篝灯对苦吟。纵无儿女态，犹剧岁时心。恬憺吾惭我，蹉跎日至今。衰颜不解事，狂态觅知音。有铁皆成错，无弦始是琴。明年是明旦，百虑莫相侵。
癸酉元日试笔
作者：王世贞
朝代：明

爆竹严声彻夜传，曈昽旭日渐东悬。天开万历王正朔，人乐群方大有年。及尾屠苏深蜡色，含苞玉蕊媚春烟。相逢未卜行藏事，且向条风试酒钱。
癸酉冬余迁岭右阻大风江上武陵梦玄子于信夫轻舟过访剧谈三宿而别甲戌冬余领襄汉节甫之镇而信夫书至矣余且将有太和之登信夫能修江上故事蹑屩从我乎歌以招之且纪旧事
作者：王世贞
朝代：明

北风吹江浪黏天，岭南方伯夜不眠。床头啾啾泣龙渊，忽睹一叶凌苍烟。中有虬髯赪颐鲜，鹖冠鹿裘当风翩。人乎鬼欤非耶仙，武陵居士于梦玄。两为循吏嘉隆年，眼中不挂石二千。归来拍手桃花颠，自云百愿早已捐。唯不忍割龙门缘，剧谈三昼舌本穿。骊龙颔珠乱唾船，缓颊坐夺冯夷权。我自鼓柁吴淞边，君亦西归渡沅川。三方鹊印书生悬，此事岂足秦人传。芳洲兰芷若可搴，青鸟衔送麋台巅。今我太岳寻真诠，倘有乘蹻飞我前。虬髯赪颐人依然，把臂并驾双虹軿。毒龙脱衔饱老拳，叩阍且上天公笺，乞汝十顷耕芝田。
癸酉秋再监楚棘感怀二首
作者：王世贞
朝代：明

从叨三晋领贤扉，南纪秋风又锁闱。屈产自良吾齿老，楚珩虽贵国工非。残灯晃影疑裁素，清柝传更似捣衣。功业少年诸不乏，倘容洴澼一翁归。紫衫垂敝白须偏，潦倒惭非入棘年。听语雕虫身自厌，由来相马事空传。差强泽畔吟行地，却送河东赋上天。论赏进贤当不薄，可应还记介推田。
癸酉秋再监楚棘感怀二首·其一
作者：王世贞
朝代：明

从叨三晋领贤扉，南纪秋风又锁闱。屈产自良吾齿老，楚珩虽贵国工非。残灯晃影疑裁素，清柝传更似捣衣。功业少年诸不乏，倘容洴澼一翁归。
癸酉秋再监楚棘感怀二首其二
作者：王世贞
朝代：明
体裁：七言律诗

紫衫垂敝白须偏，潦倒惭非入棘年。听语雕虫身自厌，由来相马事空传。差强泽畔吟行地，却送河东赋上天。论赏进贤当不薄，可应还记介推田。
登卢龙山在观后云晋中宗所名
作者：王世贞
朝代：明

琳宫寂寂掩玄关，列柏层层径可攀。似闻司马江东日，分得卢龙塞上山。万雉低昂朝旭后，千林出没午阴间。欲问阅江楼记处，露台元自惜民艰。
登天池回望下方俄而昼晦
作者：王世贞
朝代：明

胜地初凭一杖收，正教吴楚落双眸。千峰尽袅香垆气，九派平拖瀑布流。忽暝乾坤垂混阖，欲归身世半沈浮。佛灯纵出难为照，天眼虽尊不破幽。
登太白楼
作者：王世贞
朝代：明

昔闻李供奉，长啸独登楼。此地一垂顾，高名百代留。白云海色曙，明月天门秋。欲竟重来者，潺湲济水流。
登太白楼
作者：王世贞
朝代：明
体裁：诗

昔闻李供奉，长啸独登楼。此地一垂顾，高名百代留。白云海色曙，明月天门秋。欲觅重来者，潺湲济水流。
登小孤山
作者：王世贞
朝代：明

忽有苍翠来眉锋，跃然令我呼短筇。波心倒插白玉柱，水面秀出青芙蓉。平分吴江楚江地，对耸天南天北峰。老夫铁笛欲吹却，恐向盘涡惊卧龙。
登岱六首
作者：王世贞
朝代：明

缥缈琳宫接上玄，岧峣飞磴界苍烟。峰回洞壑纷俱拱，石坼松萝袅自悬。过雨双龙争玉峡，擘云孤鹫拄青天。莫言仲宝无他技，能诵相如最后篇。翘首精神欲奋扬，几从开阖见阴阳。千崖忽敞中原日，六月长飞使者霜。在昔钧天青帝坐，即今封地白云乡。还应五岳都游遍，乞取安期火枣尝。轩辕皇帝有高台，鞭石千秋辇道开。匹练天萦吴观出，金泥日射汉封回。西盘瓠子河如带，东挂扶桑海一杯。谁为登坛论王气，祇应尘世有仙才。尚忆秦松帝跸留，至今风雨未全收。天门倒泻银河水，日观翻悬碧海流。欲转千盘迷积气，谁从九点辨齐州。人间处处襄城辙，矫首苍茫迥自愁。幞衣吾欲卧天门，中夜凭栏起自论。半割乾坤悬对抱，低垂星斗乱堪扪。狂呼六博仙人箸，渴问三浆玉女盆。未必驺生真海外，唯应汉史有昆崙。壁立芙蓉万古看，削成松桧隐高盘。中峰翠压徂徕色，绝顶青收碣石寒。梁甫吟成还自和，茂陵书就欲谁干。依微白马吴阊在，欲向秋风问羽翰。
登岱六首·其一
作者：王世贞
朝代：明

缥缈琳宫接上玄，岧峣飞磴界苍烟。峰回洞壑纷俱拱，石坼松萝袅自悬。过雨双龙争玉峡，擘云孤鹫拄青天。莫言仲宝无他技，能诵相如最后篇。
登岱六首其三
作者：王世贞
朝代：明
体裁：七言律诗

轩辕皇帝有高台，鞭石千秋辇道开。匹练天萦吴观出，金泥日射汉封回。西盘瓠子河如带，东挂扶桑海一杯。谁为登坛论王气，祇应尘世有仙才。
登岱六首其二
作者：王世贞
朝代：明
体裁：七言律诗

翘首精神欲奋扬，几从开阖见阴阳。千崖忽敞中原日，六月长飞使者霜。在昔钧天青帝坐，即今封地白云乡。还应五岳都游遍，乞取安期火枣尝。
登岱六首其五
作者：王世贞
朝代：明
体裁：七言律诗

幞衣吾欲卧天门，中夜凭栏起自论。半割乾坤悬对抱，低垂星斗乱堪扪。狂呼六博仙人箸，渴问三浆玉女盆。未必驺生真海外，唯应汉史有昆崙。
登岱六首其六
作者：王世贞
朝代：明
体裁：七言律诗

壁立芙蓉万古看，削成松桧隐高盘。中峰翠压徂徕色，绝顶青收碣石寒。梁甫吟成还自和，茂陵书就欲谁干。依微白马吴阊在，欲向秋风问羽翰。
登岱六首其四
作者：王世贞
朝代：明
体裁：七言律诗

尚忆秦松帝跸留，至今风雨未全收。天门倒泻银河水，日观翻悬碧海流。欲转千盘迷积气，谁从九点辨齐州。人间处处襄城辙，矫首苍茫迥自愁。
登来玉阁俯广心池与西山对下为振屧廊
作者：王世贞
朝代：明

昔我栖兹阁，兹阁临广池。澄月激文波，滟滟破帘帷。揽衣起彷徨，恍然见三垂。皎镜中天悬，万玉正参差。下有振屧声，故人谼中来。屧声一何厉，语笑何柔怡。为我标来玉，比德良不亏。
登楼曲
作者：王世贞
朝代：明

登高欲穷趣，眺望反伤神。方悟冶游子，无地不宜人。
登漆塘山绝顶望太湖作
作者：王世贞
朝代：明

逶迤导绝顶，旷朗澄心颜。襟带萦吴楚，表里见湖山。长风散庵霭，遥岭若连环。出没一气中，变幻俄万端。高天蔚浮蓝，黄金错其间。静闻渔唱起，暝见孤鸿还。长啸招䲭夷，缅邈不可攀。
登缥缈峰二首
作者：王世贞
朝代：明

不辞芒屩破蒙茸，贾勇先登第一峰。湖外山围青玉案，波间岛插紫芙蓉。龙宫袭籁俄成吹，鹿苑嘘烟忽自封。指点空濛浑未定，乍惊云物荡吾胸。风物清秋转自佳，抚膺高眺渺无涯。千家射日鱼鳞上，百舸穿云雁字排。天目障青遥入眦，角头分翠近当怀。胥涛怒激非吾分，蠡汎逍遥兴不乖。
登缥缈峰二首·其一
作者：王世贞
朝代：明

不辞芒屩破蒙茸，贾勇先登第一峰。湖外山围青玉案，波间岛插紫芙蓉。龙宫袭籁俄成吹，鹿苑嘘烟忽自封。指点空濛浑未定，乍惊云物荡吾胸。
登缥缈峰二首其二
作者：王世贞
朝代：明
体裁：七言律诗

风物清秋转自佳，抚膺高眺渺无涯。千家射日鱼鳞上，百舸穿云雁字排。天目障青遥入眦，角头分翠近当怀。胥涛怒激非吾分，蠡汎逍遥兴不乖。
登蛾眉亭有感
作者：王世贞
朝代：明

回首江南黯澹云，蛾眉亭畔思纷纷。何因却作姑溪水，流到长江尚不分。
登西山
作者：王世贞
朝代：明

乱削芙蓉碧霭攒，千盘转尽自成寒。清秋殿阁空中见，落日旌旗树杪看。北眺浮云生大卤，东回紫气抱长安。向来弓剑曾游地，万壑松风度急湍。
登邯郸丛台有感作丛壹行
作者：王世贞
朝代：明

邯郸丛台已非旧，请说邯郸旧时有。吴家倩女苕乍荣，和氏连城月初剖。台上奏伎邯郸姬，台下拔刃邯郸儿。衔将恩去身俱贱，报得雠来主不知。君莫谓平原好公子，三千去后应无几。堂中客傍信陵门，军前士死长平垒。丛台不尽更檀台，回首豪华安在哉。自是鲁连东海蹈，千秋白日耸蓬莱。
登金山
作者：王世贞
朝代：明

山秋木叶翠将收，憩棹扶携到上头。天柱中悬南北影，海门西拒古今流。层云锡响空王坐，落月珠明帝女游。便欲休餐旬日住，千帆风色使人愁。青螺潋滟水晶盘，斗削风烟面面看。地涌楼台千蜃结，天回波浪六鳌蟠。山形自挟秋云壮，海色遥将曙日寒。恍忽龙宫吟啸起，何人玉笛倚栏干。
登金山·其一
作者：王世贞
朝代：明

山秋木叶翠将收，憩棹扶携到上头。天柱中悬南北影，海门西拒古今流。层云锡响空王坐，落月珠明帝女游。便欲休餐旬日住，千帆风色使人愁。
登金山·其二
作者：王世贞
朝代：明

青螺潋滟水晶盘，斗削风烟面面看。地涌楼台千蜃结，天回波浪六鳌蟠。山形自挟秋云壮，海色遥将曙日寒。恍忽龙宫吟啸起，何人玉笛倚栏干。
登金泽寺后小山
作者：王世贞
朝代：明

突兀数拳石，兴来思振衣。刹连波色动，帆带夕阳归。树老猿窥易，僧贫鸟下稀。毋劳感衰替，宗社已全非。
登马岭关口
作者：王世贞
朝代：明

回崖宛转异晴昏，片白浮空列戍尊。一线地排为北戒，双轮天捧作中原。蘋端噫气千崖拆，木杪蒸云万古屯。我欲著书从此逝，毋烦令尹候关门。
登高丘而望远海行
作者：王世贞
朝代：明

登高丘而望远海，秦王者何二千载。阿阙王基竟已灰，瀛洲仙药空谁采。初从梁甫匮金书，七十二君俱不如。已借神鞭驱怒石，复张连弩射游鱼。归来尽灭儒生口，徐市茫茫竟何有。祖龙未朽骊山身，亡鹿先归赤帝手。赤帝诸孙犹不闻，文成五利日纷纷。请君试上长安问，唯有甘泉一片云。
登黄寺堡太平楼作
作者：王世贞
朝代：明

秋风列戍满邢州，敢为筹边独上楼。千骑月回清啸响，一尊天豁大荒愁。移屯渐老韩长孺，作客谁怜马少游。出处圣朝应易得，即论非土竟谁留。
登黄榆最高处
作者：王世贞
朝代：明

太行无际碧天愁，榆塞褰帷万古收。紫气东盘沧海出，黄河西抱汉关流。櫜鞬忽动双鸿暝，刁斗频敲万马秋。薄伐到今仍列戍，教人无赖说并州。托御当年惜未同，叱车今旦指秋空。千峰竞吐嵯峨日，万木长交惨淡风。滴博高疑唐旧戍，虒祁远是晋新宫。亦知雷雨非全妒，不遣人间句并雄。
登黄榆最高处·其一
作者：王世贞
朝代：明

太行无际碧天愁，榆塞褰帷万古收。紫气东盘沧海出，黄河西抱汉关流。櫜鞬忽动双鸿暝，刁斗频敲万马秋。薄伐到今仍列戍，教人无赖说并州。
登黄榆最高处·其二
作者：王世贞
朝代：明

托御当年惜未同，叱车今旦指秋空。千峰竞吐嵯峨日，万木长交惨淡风。滴博高疑唐旧戍，虒祁远是晋新宫。亦知雷雨非全妒，不遣人间句并雄。
登黄鹤楼
作者：王世贞
朝代：明

缥缈高凭崔氏楼，依微西眺祢生洲。天容孤鹤排空上，水合双龙抱郡流。一代真成春雪倡，千年谁识岁星愁。老夫聊玩人间世，任遣浮云黯不收。
登黄鹤楼
作者：王世贞
朝代：明
体裁：七言律诗

缥缈高凭崔氏楼，依微西眺祢生洲。天容孤鹤排空上，水合双龙抱郡流。一代真成春雪偈，千年谁识岁星愁？老夫聊玩人间世，任遣浮云黯不收。
白乳泉
作者：王世贞
朝代：明

沸泉迎日似明玑，穿破云根乳自肥。何似世尊将作供，不教新犊雪山饥。
白云峰
作者：王世贞
朝代：明

春来元气日氤氲，大岩小岩屯白云。山人自是陶弘景，纵有那应分赠君。
白云谣
作者：王世贞
朝代：明

白云西来，弥漫四垂。虽有赤骥，畴能不迷。将子暂留，有桃如饴。
白光禄自晋陵枉驾海上感旧有赠
作者：王世贞
朝代：明

上客平津阁，先朝建礼门。时名五字贵，国体片言尊。倏忽风云变，消摇岁月存。乍堪鸡作口，不并鹤乘轩。诗即香山社，家为履道园。清时人自失，晚节事重论。题凤吾何避，登龙尔渐敦。黄公酒垆伴，强半欲招魂。
白团扇歌
作者：王世贞
朝代：明

郎持白团扇，商风来吹袖。宁为便拆坏，不忍离郎手。
白头吟
作者：王世贞
朝代：明

南山有匹鸟，自呼为凤凰。虽复具五色，不能顾其双。昔者呼凤皇，凤皇不成双。今者呼凤皇，凤意不求皇。昔求一何难，今飞一何易。今去呼不来，昔来推不去。新人芙蓉花，旧人芙蓉枝。新人山作眉，旧人霜作眉。妾无百种态，是君当心际。妾无百种嗤，是君心别时。床上五弦琴，一弦今一心。新弦终须断，旧弦不可寻。
白河道中
作者：王世贞
朝代：明

极浦明鹅鹳，天空双橹哀。河流树杪出，山色雨中来。惊鲤超鱼网，归鸿度酒杯。推篷坐箕踞，乡思亦悠哉。予亦金鸡使，聊乘青雀船。平生托湖海，此际失风烟。野色纾长啸，渔歌起扣舷。故人谁赠我，司马壮游篇。
白河道中·其一
作者：王世贞
朝代：明

极浦明鹅鹳，天空双橹哀。河流树杪出，山色雨中来。惊鲤超鱼网，归鸿度酒杯。推篷坐箕踞，乡思亦悠哉。
白河道中·其二
作者：王世贞
朝代：明

予亦金鸡使，聊乘青雀船。平生托湖海，此际失风烟。野色纾长啸，渔歌起扣舷。故人谁赠我，司马壮游篇。
白石翁画赠吴文定山水歌
作者：王世贞
朝代：明

君不见白石翁，墨花破万纸，散落世眼中。其间方寸地，贮一太史公。是时太史称吴侬，三载磊块蟠翁胸。太史趣朝天，青雀凌春风。有泪不作李都尉，有赋不拟江文通。直将三寸管、五丈素，写出江南千峰与万峰。尽收蜀锦囊，压倒太史之奚僮。绝壁直上高穹窿，呼吸似足开天聪。忽复下坠数千尺，俯身欲入鼋鼍宫。意者径路绝，乃有云霞封。万古不尽流，洗出玉玲珑。侧耳将听之，疑是缣素间，迸作群靊霳。长飙无形，百草庬茸。列缺崩崖，吐出怪松。历乱羽葆，屈蟠虬龙。将崩未崩石似舞，欲断不断桥飞虹。乃有词客酒人，樵青钓童。或骑蹇驴，或驾轻舼。或蹑蜡屐，或策短筇。高者穿木，末若蜚鸿。下者蹒跚，勃窣如孤豵。两仪不能主，乍辟而乍蒙。二曜不定光，倏西而倏东。木栈与鸟争道，人家拟鹊开窗。渐穷至杳霭，但有去路无来踪。犹云纸尽意未尽，乱石拳点波汹汹。真宰泣诉神无功，太史不能长将向天去，流落人间成楚弓。翁亦召主城芙蓉，但令居士缃几上，秀色欲滴青濛濛。击节董源，陨涕关仝，笔底一扫倾宗工。沈翁豪翰何其雄，呜呼隆准之孙岂必隆。
白石郎曲
作者：王世贞
朝代：明

白玉连环，与雪等色。置郎腕中，不辨谁白。
白符鸠
作者：王世贞
朝代：明

酃酒银丝鲫，留欢不肯住。鹊洲风浪起，欢今那得去。
白苧词二首
作者：王世贞
朝代：明

美人含娇出中堂，鸣环饬步齐宫商。流目一盼自馀光，恍若轻云扶太阳。娱君青春志意荒，白日易短夜难长。弦迫柱促乐渐终，鞶鉴掩收意烦忡，安能双驻酡颜红。美人列行烛明辉，丝扬肉奋技争驰。中有纤娃字夷施，蕴香含粉天然眉。流星迥月秋山低，轻弦手语私念之。令君抵节复沈吟，愲结心志内不禁，安能双飞度遥岑。
白苧词二首·其一
作者：王世贞
朝代：明

美人含娇出中堂，鸣环饬步齐宫商。流目一盼自馀光，恍若轻云扶太阳。娱君青春志意荒，白日易短夜难长。弦迫柱促乐渐终，鞶鉴掩收意烦忡，安能双驻酡颜红。
白苧词二首·其二
作者：王世贞
朝代：明

美人列行烛明辉，丝扬肉奋技争驰。中有纤娃字夷施，蕴香含粉天然眉。流星迥月秋山低，轻弦手语私念之。令君抵节复沈吟，愲结心志内不禁，安能双飞度遥岑。
白莲池
作者：王世贞
朝代：明

晓风零落滴瑶华，游女争搴似若耶。若问什公应有解，淤泥元自出莲花。
白雀寺秀上人新诗时有开元以前调又能作本色语出行卷谒余求订且将北游赋此送之
作者：王世贞
朝代：明

六朝富僧藻，末宋始逃禅。及尔操觚日，逢余瘗砚年。曹溪一偈后，衣钵几人传。琢叶妨元气，拈花合自然。思超灵鹫表，格逸景龙前。莫以文通拙，徒成怨别篇。
白马篇
作者：王世贞
朝代：明

白马西北驰，矫若云中电。胡锦作障泥，络头珊瑚钿。片片汗桃花，喷嘶赤琼霰。捐身出大漠，雄才为君见。祁连春如赭，白日苍黄变。所至自无坚，腾骁必居先。横悬单于首，驰奏未央殿。改从中黄服，遂压天闲选。苜蓿春正饶，力疲不成咽。遗像在凌烟，英风飒然变。亮无百年物，得施躯不贱。
白龙叹
作者：王世贞
朝代：明

白龙直上一千尺，返照鲜云照如射。九衢万口同一欢，塍底禾头黯回色。夜眠可闻声打荷，晓起未见江增波。眼中无晴望汝出，不能行雨可奈何。呜呼，不能行雨将奈何。
白龙岩
作者：王世贞
朝代：明

朝来卵色初动，白云四驰不宁。疑是玉龙行雨，满山鳞甲峥嵘。
白龙洞
作者：王世贞
朝代：明

春雷地底发，匹练空中飞。毋劳久行雨，解旱便应归。
百字令
作者：王世贞
朝代：明

柳骄花横，未全受眼底，封姨拘束。不为章台春做主，为有王维新曲。翡翠帘垂，郁轮袍就，字字敲金玉。樱桃微绽，一声扶醒红绿。堪羡凤缕瑶筝，鸾镌牙版，羯鼓催相逐。换羽移商才不尽，那怕周郎回瞩。和雪人稀，奏薰弦断，昨夜东皇恧。罚教尘世，白头长自空谷。
百字令·青州阅武偶成
作者：王世贞
朝代：明

竹符铜虎，是何人管领，东方千骑。画戟雕戈霜万叠，独让些些麈尾。璧月辞櫜，莲花离匣，马足寒飙起。雷奔电击，一麾波静如洗。屈指斧钺行边，楼船横海，济甚人间事。涂抹支吾天地老，眼底英雄而已。九合诸侯，一匡天下，自是真男子。向微管仲，吾其被发人矣。
百花泉
作者：王世贞
朝代：明

密绿成帷红作茵，仙家日月号长春。不须流出千般色，一种桃花也殢人。
百谷别余礼补陀出此扇索题走笔戏之
作者：王世贞
朝代：明

南海南头有落迦，观音宝座拥云霞。王郎内典应须看，此是支那小白花。
皇后岩太子岩
作者：王世贞
朝代：明

太子宛如悉达，皇后亦似摩耶。一卷西来勘罢，五斗无复生涯。
皇哉之什十一章
作者：王世贞
朝代：明
体裁：四言诗

奕奕国枋，累累如冈。九有茂明，郁积融昌。帝念蒸氓，以笃孝皇。孝皇皇哉。（一章）皇统俶纂，时于婴冠。默黜千嗜，渊穆有灿。惟函惟璞，惟琢惟瓒。孝皇皇哉。（二章）帝曰宰恕，毋即而家。予蓍蔡是趣，恕拜稽首，对扬休谟。佛逆为愉，罔言不俞。（三章）斋宫甍甍，皇肃厥容。爰屏厥明，爰塞厥聪。上帝居歆，百神类从。（四章）辟雍济济，皇肃厥珥。爰辟厥听，爰廓厥视。有来青衿，是则是媚。（五章）惟苑在西，勿剪芜莱。皇戒于离，哕哕鸾輗，喈喈鹍丝。皇奉太母，式燕以嬉。无已太康，遄言旋归。（六章）惟苑在北，勿剪芜棘。皇戒于逸，宛宛醇䮥，煌煌金镝。皇奉太庙，式狩以猎。无已太康，遄言旋息。（七章）峨峨诤冠，有廌其颜。沈沈讲帷，有鸑其端。彼美翱翔，既衎且闲。（八章）皇曰有三老，皇曰有司马，皇曰有御史。爰庇爰启，爰父爰子。密勿共体，佐予于理。（九章）皇曰司会，女其予治，毋析民之脂。茹俭服素，是积是资。亟赐赋租，惠我蒸黎。（十章）皇之既徂落，百辟卿士，爰逮四海。讴吟思痗，若丧考妣。爰配覆载，爰配我祖。令闻不已，为亿世轨。（十一章）
皇崖峰
作者：王世贞
朝代：明

雨脚霏霏暖不收，皇崖风起忽成秋。浮云半捲青天外，一线襄江抱日流。
皇甫司勋宅逢故九江守王丈王於先君同年其来也为其尊大夫乞皇甫志墓因赠五言三章
作者：王世贞
朝代：明

把袂吴闾里，含香汉署游。风尘二千石，湖海一孤舟。门刺通文举，碑辞识太丘。岁星无物色，随地足沈浮。客间疑鬓发，天上见文章。以尔丈人行，当时童子郎。霜风鸣蒯铗，春雨涩荷裳。莫作穷途恸，烟霞许并狂。试问西京日，终童更有无。青云流辈尽，白雪和人孤。布帽时堪掷，篮舆少给扶。威明殊偃蹇，倒屣为王符。
皇甫司勋宅逢故九江守王丈王於先君同年其来也为其尊大夫乞皇甫志墓因赠五言三章·其三
作者：王世贞
朝代：明
体裁：五言律诗

试问西京日，终童更有无。青云流辈尽，白雪和人孤。布帽时堪掷，篮舆少给扶。威明殊偃蹇，倒屣为王符。
皇甫司勋宅逢故九江守王丈王於先君同年其来也为其尊大夫乞皇甫志墓因赠五言三章·其二
作者：王世贞
朝代：明
体裁：五言律诗

客间疑鬓发，天上见文章。以尔丈人行，当时童子郎。霜风鸣蒯铗，春雨涩荷裳。莫作穷途恸，烟霞许并狂。
皇甫子循佥事七十
作者：王世贞
朝代：明

尊前金缕乍成衣，与唱人生七十稀。胜具总誇玄晏上，微官不厌曼容非。凌云健笔长馀綵，玩世青衫始易绯。共道荀家好兄弟，白云犹见一龙依。
皇都篇
作者：王世贞
朝代：明

皇都丽宫阙，柏梁复建章。列宿散金铺，驰道绝天阊。车声属旦暮，马足浩纵横。丞相东阁开，冠盖倏成行。不爱丞相怜，但爱侍中郎。宇宙销黄金，大海为垆缸。风雷白日变，精灵俱走藏。昔日平津馆，今为斗鸡场。
盘山
作者：王世贞
朝代：明

恒岳投荒杳不回，帝令盘岭镇燕台。层峦不尽青天去，乱瀑雄争大壑来。共指丹梯安薜荔，还扶蜡屐破莓苔。银河只在微茫里，欲取寒杓作酒杯。千盘历尽更茫然，回首中原暝色前。峡转琳宫藏皓月，峰排紫剑插遥天。云根桧坼龙鳞起，磴道泉归玉乳悬。深夜不须惊鼓吹，看予箕坐啸风烟。
盘山·其一
作者：王世贞
朝代：明

恒岳投荒杳不回，帝令盘岭镇燕台。层峦不尽青天去，乱瀑雄争大壑来。共指丹梯安薜荔，还扶蜡屐破莓苔。银河只在微茫里，欲取寒杓作酒杯。
盘山·其二
作者：王世贞
朝代：明

千盘历尽更茫然，回首中原暝色前。峡转琳宫藏皓月，峰排紫剑插遥天。云根桧坼龙鳞起，磴道泉归玉乳悬。深夜不须惊鼓吹，看予箕坐啸风烟。
盛子时泰过访有赠
作者：王世贞
朝代：明

盛子金陵来，语语甘小巫。能令陆平原，不敢赋三都。綵笔健秋鹰，锦囊压奚奴。暮寻华阳馆，眼醉天模糊。莫逐时名去，人言多自诬。
相逢行
作者：王世贞
朝代：明

相逢美少年，俱在洛城东。绣毂珊瑚鞭，驱马若游龙。华韝臂苍鹰，马后好妖童。周道不肯分，呵叱争如风。各言父兄业，不独誇身雄。小吏二千石，大吏至三公。男当执金吾，女当备椒房。铁券恕十死，金书尚煌煌。壁藏亡命侠，睚眦不肯空。行旅为弛肩，居者起相从。不睹少年争，安知富贵功。
省中视事有感
作者：王世贞
朝代：明

披案适不乐，起步临前庭。顾视云中照，翳翳迫西楹。过日若倾波，谁为念不停。霜卉爱青阳，鬒丝忧素茎。刀笔理何深，能令走世名。蜀客虽寂寞，犹得守玄经。
省坐无赖阅杂册花草禽鸟凡十六色各成一绝漫题其后 其一 凌霄花
作者：王世贞
朝代：明

枝牵蔓转叶纷纷，数朵蔫红学出群。盘石托根君莫笑，只言身自致青云。
省坐无赖阅杂册花草禽鸟凡十六色各成一绝漫题其后 其七 百舌
作者：王世贞
朝代：明

千回睍睆复莺丁，不向东风自一鸣。何似侬家卑脚鸟，此生长技自呼名。
省坐无赖阅杂册花草禽鸟凡十六色各成一绝漫题其后 其三 杨花
作者：王世贞
朝代：明

六代愁深金粉词，一溪春涨曲尘丝。柔条已是无拘管，惭愧东风特地吹。
省坐无赖阅杂册花草禽鸟凡十六色各成一绝漫题其后 其九 鹊
作者：王世贞
朝代：明

早过长信报平安，晚向昭阳效合欢。天上只誇频送喜，不知双翅落金丸。
省坐无赖阅杂册花草禽鸟凡十六色各成一绝漫题其后 其二 金钱花
作者：王世贞
朝代：明

日落千缗散漫垂，华清初浴太真儿。请看师相城西邸，应是河阳满县时。
省坐无赖阅杂册花草禽鸟凡十六色各成一绝漫题其后 其五 萍
作者：王世贞
朝代：明

洞庭天阔月横斜，浪打风惊自叹嗟。少日风光君莫问，至今情性似杨花。
省坐无赖阅杂册花草禽鸟凡十六色各成一绝漫题其后 其八 山鸡
作者：王世贞
朝代：明

莫怪殷勤学凤皇，祇因毛羽有文章。驺虞已自新颁朔，平虑于今复拜郎。
省坐无赖阅杂册花草禽鸟凡十六色各成一绝漫题其后 其六 虞美人草
作者：王世贞
朝代：明

才听歌声舞不休，楚宫犹记旧风流。相逢莫奏乌骓曲，肠断秋江万古愁。
省坐无赖阅杂册花草禽鸟凡十六色各成一绝漫题其后 其十 子规
作者：王世贞
朝代：明

络纬唤织朝从暮，布谷催耕雨复晴。汝道不如归去好，可将耕织了平生。
省坐无赖阅杂册花草禽鸟凡十六色各成一绝漫题其后 其十一 鹤
作者：王世贞
朝代：明

引吭长鸣动九霄，丹砂冠顶白云翘。自从名唤仙禽后，鳅鳝吞声恨不消。
省坐无赖阅杂册花草禽鸟凡十六色各成一绝漫题其后 其十三 鹧鸪
作者：王世贞
朝代：明

西山罝网弥天去，北极苍鹰掠地来。日夜怨啼行不得，雄心一片已成灰。
省坐无赖阅杂册花草禽鸟凡十六色各成一绝漫题其后 其十二 白头翁
作者：王世贞
朝代：明

严霜种种映颠毛，莫更嫌人赋老饕。处处珍苞浑欲尽，可辞罗网入蓬蒿。
省坐无赖阅杂册花草禽鸟凡十六色各成一绝漫题其后 其十五 八哥
作者：王世贞
朝代：明

偶听春声墙外枝，雕笼惆怅立多时。分明细语传鹦鹉，总为聪明欲怨谁。
省坐无赖阅杂册花草禽鸟凡十六色各成一绝漫题其后 其十六 啄木
作者：王世贞
朝代：明

空林长日自敲訇，一扫千章蠹尽清。闻道柏台乌更好，不知何事但吞声。
省坐无赖阅杂册花草禽鸟凡十六色各成一绝漫题其后 其十四 燕
作者：王世贞
朝代：明

曾逐东风入紫微，晚抛江海滞乌衣。空誇万里封侯颔，还傍人家门户飞。
省坐无赖阅杂册花草禽鸟凡十六色各成一绝漫题其后 其四 薜荔
作者：王世贞
朝代：明

一片苍崖万古秋，高天翠色晚俱浮。自从谢傅东山别，未许交情到白头。
省坐无赖阅杂册花草禽鸟凡十六色各成一绝漫题其后·凌霄花
作者：王世贞
朝代：明

枝牵蔓转叶纷纷，数朵蔫红学出群。盘石托根君莫笑，只言身自致青云。日落千缗散漫垂，华清初浴太真儿。请看师相城西邸，应是河阳满县时。六代愁深金粉词，一溪春涨曲尘丝。柔条已是无拘管，惭愧东风特地吹。一片苍崖万古秋，高天翠色晚俱浮。自从谢傅东山别，未许交情到白头。洞庭天阔月横斜，浪打风惊自叹嗟。少日风光君莫问，至今情性似杨花。才听歌声舞不休，楚宫犹记旧风流。相逢莫奏乌骓曲，肠断秋江万古愁。千回睍睆复莺丁，不向东风自一鸣。何似侬家卑脚鸟，此生长技自呼名。莫怪殷勤学凤皇，祇因毛羽有文章。驺虞已自新颁朔，平虑于今复拜郎。早过长信报平安，晚向昭阳效合欢。天上只誇频送喜，不知双翅落金丸。络纬唤织朝从暮，布谷催耕雨复晴。汝道不如归去好，可将耕织了平生。引吭长鸣动九霄，丹砂冠顶白云翘。自从名唤仙禽后，鳅鳝吞声恨不消。严霜种种映颠毛，莫更嫌人赋老饕。处处珍苞浑欲尽，可辞罗网入蓬蒿。西山罝网弥天去，北极苍鹰掠地来。日夜怨啼行不得，雄心一片已成灰。曾逐东风入紫微，晚抛江海滞乌衣。空誇万里封侯颔，还傍人家门户飞。偶听春声墙外枝，雕笼惆怅立多时。分明细语传鹦鹉，总为聪明欲怨谁。空林长日自敲訇，一扫千章蠹尽清。闻道柏台乌更好，不知何事但吞声。
眉棱峰
作者：王世贞
朝代：明
体裁：七言绝句

八字春山淡淡秋，微云如黛雨如油。自从名挂朝元籍，纵有眉棱不系愁。
眉棱峰
作者：王世贞
朝代：明

八字春山淡淡秋，微云如黛雨如油。自从名挂朝元籍，纵有眉棱不繫愁。
看仲德与张子予轰饮作
作者：王世贞
朝代：明

小阮时时酒债多，况逢江左步兵过。相看只解呼红友，半醉犹能卷白波。百斛从倾银凿落，两山旋对玉傀俄。欲投客辖翻愁住，将耻吾罍柰若何。
看李张二子奕
作者：王世贞
朝代：明

疏帘落日小楸枰，美作山人坐隐名。一片杀机相对发，不如青海去谈兵。
看王子父雅宜先生舅六如居士像
作者：王世贞
朝代：明

风度吾前辈，冰清汝外家。虎头痴更绝，龙爪劲谁加。一代珠双襺，千秋剑并华。椒浆欲有酹，异世起长嗟。
真定刘使君子易月夜宴城北池亭观捕鱼
作者：王世贞
朝代：明

钓渭客宁贵，如棠公岂频。水光回拍槛，秋色散惊缗。吹沫星飞动，穿深月隐沦。生涯捐浩荡，末路赴逡巡。雪压金盘细，霜飞玉箸新。异乡王肃茗，南国季鹰莼。尔自烹鲜理，吾何祝网仁。风波仍病骨，天地渐穷鳞。万事徵渔父，孤怀信校人。无烦问濠上，庄惠定谁真。
真定刘倅高第就徵
作者：王世贞
朝代：明

手板刘明府，徵书汉省垣。已收三辅最，将益九重尊。往事蒲堪伏，清朝草易存。波臣正愁绝，挥涕问千门。
真定谒大士像十二年矣薄暮复过此留题
作者：王世贞
朝代：明

中天飞刹逼星辰，曾睹莲花法像真。千劫不贪调御位，十年仍现宰官身。恒河暝借金篦指，大卤云争宝髻新。彼岸祇应容尔度，可能无意问津人。
真定陈使君邀饮大悲阁
作者：王世贞
朝代：明

恒阳霜后洗嵯峨，宝界横开窣堵波。万里悲风吹大陆，千山落木下滹沱。尊前暝色灵鹙破，坐里边声法雁过。不是摩尼能夜炯，自来和璧赵王多。
真珠泉宴赏
作者：王世贞
朝代：明

嘉泉灵沼向齐称，百道清淙地底腾。炯炯骊珠回夜色，盈盈鲛泪夺秋澄。初疑碧汉翻金粟，忽忆明河写玉绳。最是沾恩歌湛露，赐来尊酒又如渑。
眼儿媚·春愁
作者：王世贞
朝代：明

青草茸茸正芳柔。倩雨酿春愁。问愁几许，刚来一寸，眼底眉头。少年无限人间事，抛掷向东流。而今只办，三杯软饱，涂抹穷愁。
睍睆篇
作者：王世贞
朝代：明

初景革绪寒，浮阳依芳樾。黄鸟何间关，言兹媚蚕月。柔丝骄未调，轻簧冻难发。听曲几其真，条风吹成歇。迁乔焉所觊，求友翩更切。我有盈樽酒，偕子候鸣节。婉㜻中心契，忽往在天末。羽翮临见乖，腼焉增烦结。
瞻美弟授太医院幕职时余有郧襄之命同归至江口而别占一歌为赠
作者：王世贞
朝代：明
体裁：古风

少不欲作赀，郎若黄次公。晚不能举明，经若菑川翁。公车旦请暮召试，唯挟轩岐书一通。乌纱角带绣练雀，小驷许踏长安红。无且药囊日提寇，何似甪里采秀商颜中。东方小遗建章殿，何似陶令醉卧北窗风。耳边三妇但歌艳，眼底五陵谁解雄。有冠不必挂神武，留作漉酒归江东。汝兄开府谩言贵，挟影萧然下渚宫。
瞻美弟授太医院幕职时余有郧襄之命同归至江口而别占一歌为赠
作者：王世贞
朝代：明

少不欲作赀，郎若黄次公。晚不能举明，经若菑川翁。公车旦请暮召试，唯挟轩岐书一通。乌纱角带绣练雀，小驷许踏长安红。无且药囊日提寇，何似角里采秀商颜中。东方小遗建章殿，何似陶令醉卧北窗风。耳边三妇但歌艳，眼底五陵谁解雄。有冠不必挂神武，留作漉酒归江东。汝兄开府谩言贵，挟影萧然下渚宫。
瞻美弟移居是吾宗始搆乔木森然赋此美之
作者：王世贞
朝代：明

环堵萧然五亩宫，王家玉树徙从东。门前旧榜仍通德，花底邻居是故丰。所至子猷须种竹，那能仲蔚不诛蓬。朝霞未取寒枫映，自有双珠紫气中。
瞻美有子两月而夭走慰二绝
作者：王世贞
朝代：明

一枝兰折委春烟，听说何人不解怜。掌上明珠看似月，君家只得两回圆。莫言夷甫太钟情，情到东门强自轻。留得蓝田种时法，不愁无地出兼城。
瞻美有子两月而夭走慰二绝·其一
作者：王世贞
朝代：明

一枝兰折委春烟，听说何人不解怜。掌上明珠看似月，君家只得两回圆。
瞻美有子两月而夭走慰二绝其二
作者：王世贞
朝代：明
体裁：七言绝句

莫言夷甫太钟情，情到东门强自轻。留得蓝田种时法，不愁无地出兼城。
短歌答张幼于茂才
作者：王世贞
朝代：明

白龙宛转逢泥淖，渔人色喜路人笑。空衔一寸明月珠，眼底无恩可相报。张生赠余瑶华篇，狂歌陨泪秋风前。何时共鼓沧波去，海击三山吞紫烟。
短歌自嘲
作者：王世贞
朝代：明

我不能六翮飞上天，又不能摧眉折腰贵人前。为郎五载，偃蹇不迁。讯牍再过心茫然，但晓月费司农钱。移书考功，令愿赐归田。考功笑谓：汝犹须眉在人面，留之何益去不全。西山山色青刺眼，为我拥鼻赋一篇。乃公调笑亦常事，有酒且逐东风颠。
短歌行
作者：王世贞
朝代：明

置酒中堂，伐丝比簧。湎以益欢，志人慨慷。慨慷生迹，类此繁响。盈盈在耳，忽忽沦往。灼灼其华，朔凋春敷。所并枝叶，不作根株。劳我以人，伊何莫遐。天地偶尔，逢之者嗟。仰穷二曜，高不得掇。頫即大壑，深不得没。王乔安期，服食难量。锢兹委蜕，仅三千霜。
短歌行二章送江少卿冕之长沙
作者：王世贞
朝代：明

土伯九约嶷其角，陆海峥嵘咨吞啄。方壶之仙诉天帝，欲扫么么还碧落。霹雳衡驱白日变，此辈精灵坐销铄。帝关虎豹羞其群，仙人去逐三湘云。仰天大笑跨黄鹤，九辨清商如不闻。忆昨天子明光宫，谁其荚者字文通。黄金骨起骏马色，白羽手却妖狐风。往日百身不相借，此时尺地难为容。洛阳少年汉廷客，一忤绛灌虚前席。宣室虽多问鬼神，愿君莫忘长太息。
短歌行二章送江少卿冕之长沙·其一
作者：王世贞
朝代：明

土伯九约嶷其角，陆海峥嵘咨吞啄。方壶之仙诉天帝，欲扫么么还碧落。霹雳衡驱白日变，此辈精灵坐销铄。帝关虎豹羞其群，仙人去逐三湘云。仰天大笑跨黄鹤，九辨清商如不闻。
短歌行二章送江少卿冕之长沙其二
作者：王世贞
朝代：明
体裁：乐府曲辞

忆昨天子明光宫，谁其荚者字文通。黄金骨起骏马色，白羽手却妖狐风。往日百身不相借，此时尺地难为容。洛阳少年汉廷客，一忤绛灌虚前席。宣室虽多问鬼神，愿君莫忘长太息。
短歌送盛氏谒选补府掾作
作者：王世贞
朝代：明

盛君白晰好少年，用如快鹘抟秋天。赀郎业尽不得调，十载苦作吴江田。昨者尚书下尺一，欲请府职无剩员。长安九门色熹微，青袍瘦马受署归。仕宦岂必二千石，一官何处无光辉。君不见南阳太守岑公孝，弘农成瑨但坐啸。
短歌送袁鲁望之南曹
作者：王世贞
朝代：明

汝南文彩世绝伦，红颜射策黄金门。十年潦倒厌朋旧，一日声名动至尊。平津高阁中天起，多君不恋平津邸。柏梁词客凌云烟，多君不和柏梁篇。自云一疏更除目，建业青山落人握。未论词林继江鲍，宁甘相府称袁伏。我自江东退步兵，离骚美酒粗成名。谢公大是经纶手，莫作空言登冶城。
石丈拱辰抱西河之戚今闻后房有旦夕就馆者寄此祝之
作者：王世贞
朝代：明

忠义乡中晓，充闾佳气新。抱来应有志，天上石麒麟。多生父子缘，一念恩情重。为是顾非熊，还应入熊梦。庭前一枝玉，庭表五色云。莫轻襁中儿，它年万石君。去却掌中珠，还从蚌中觅。合浦作漳流，精光夜如日。
石丈拱辰抱西河之戚今闻后房有旦夕就馆者寄此祝之·其一
作者：王世贞
朝代：明

忠义乡中晓，充闾佳气新。抱来应有志，天上石麒麟。
石丈拱辰抱西河之戚今闻后房有旦夕就馆者寄此祝之·其三
作者：王世贞
朝代：明

庭前一枝玉，庭表五色云。莫轻襁中儿，它年万石君。
石丈拱辰抱西河之戚今闻后房有旦夕就馆者寄此祝之·其二
作者：王世贞
朝代：明

多生父子缘，一念恩情重。为是顾非熊，还应入熊梦。
石丈拱辰抱西河之戚今闻后房有旦夕就馆者寄此祝之·其四
作者：王世贞
朝代：明

去却掌中珠，还从蚌中觅。合浦作漳流，精光夜如日。
石丈自滁穆丈自魏贻诗见慰罢官走笔呈谢并抒近况
作者：王世贞
朝代：明

闲门久矣雀堪罗，忽有双珠拂暮过。阴德总输于氏远，交情终比翟公多。数拳地借包山色，一曲天留镜水波。在昔相思须命驾，可能携手问烟萝。初从纳节号闲人，踪迹空劳两地论。居魏江湖怀北阙，环滁山水惜孤臣。听鸡起候村梅曙，泛蚁偷争野老春。如此风光真自好，可容长作半闲身。
石丈自滁穆丈自魏贻诗见慰罢官走笔呈谢并抒近况·其一
作者：王世贞
朝代：明

闲门久矣雀堪罗，忽有双珠拂暮过。阴德总输于氏远，交情终比翟公多。数拳地借包山色，一曲天留镜水波。在昔相思须命驾，可能携手问烟萝。
石丈自滁穆丈自魏贻诗见慰罢官走笔呈谢并抒近况·其二
作者：王世贞
朝代：明

初从纳节号闲人，踪迹空劳两地论。居魏江湖怀北阙，环滁山水惜孤臣。听鸡起候村梅曙，泛蚁偷争野老春。如此风光真自好，可容长作半闲身。
石公山观日没月出歌
作者：王世贞
朝代：明

我登石公山，其颠据湖心。东西两轮对出没，东轮黄金西紫金。紫轮冉冉破天碧，羲和鞭挥六螭息。霞使云君俨犹扈，金支翠旗光艴奕。少选东轮际空起，万顷冲波波欲靡。稍出为钩渐为玦，馀光如练俄如绮。狂夫举觞觞不空，时有五彩行其中。半岭初收火齐镜，千家仍浸水晶宫。笑谓此两轮，中藏赤乌白兔，搏弄千古万古。今夕落吾手，匹如宜僚能使丸上复丸下。此湖自称等溟渤，往往双眸际穷发。那知若木与扶桑，只在三吴一杯阔。若论邹衍大九州，更有诸天千日月。六合之外多可疑，君但快饮莫少稽。侧耳徐听鸣天鸡，西轮欲东东亦西。
石城乐
作者：王世贞
朝代：明

欢来迎石城，欢去送石城。生憎竟陵水，解作两般声。
石城曲
作者：王世贞
朝代：明

石城诸郎子，结束种种新。眼角多留媚，是侬昨夜人。广陵细腰女，搦搦裁一束。不敢望同生，一宵抱亦足。
石城曲·其一
作者：王世贞
朝代：明

石城诸郎子，结束种种新。眼角多留媚，是侬昨夜人。
石城曲·其二
作者：王世贞
朝代：明

广陵细腰女，搦搦裁一束。不敢望同生，一宵抱亦足。
石屋洞
作者：王世贞
朝代：明

招隐岂必深，幽绝在康庄。天开一层轩，群秀纳青苍。其阳类江瑶，云足钟离房。右凹若旋螺，中栖太乙粮。游履迥失疲，归悰澹将忘。零雨滃四垂，飞润沾衣裳。山僧供茗罢，欲出仍彷徨。
石湖遇朱在明小饮将别邀过虞山吴氏馆
作者：王世贞
朝代：明

南薰徐入芰荷裳，小艇遥停喜欲狂。双眼忽分湖上碧，五言能借岭头苍。从他兴尽难回棹，念汝情深好对床。见说虞山多胜事，相携且踏少年场。
石禅斋诗
作者：王世贞
朝代：明

以禅呼石，石不点头。指石为禅，禅笑不休。禅亦强名，况石赘疣。石在汝臆，滞汝西游。曷不椎碎，置之东流。自在无碍，荡荡悠悠。汝既坚顽，如石水投。取指譬月，求剑刻舟。石言则妖，我何哓哓。飞霰洪垆，才点即消。
碧云寺
作者：王世贞
朝代：明

峭壁琳宫转，丛篁白日移。斲云探地脉，喷雪注天池。祗树开千腊，昙花供六时。伏鱼惊午衬，眠犊起春耔。色界烟霞满，空门岁月私。苔阴侵屃屃，鸟影散罘罳。入观香时发，铨真听不疑。悟来珠炯炯，无复叩摩尼。
碧云寺泉
作者：王世贞
朝代：明

碧云长在天，碧泉长在山。谁怜卓锡后，宛转向人间。
碧云寺泉
作者：王世贞
朝代：明

苍龙戢其首，日夜漱寒玉。助尔松风声，借之竹色绿。时从斋厨下，泠然注空谷。自爱穿云多，焉知出山浊。一酌聆斯言，徘徊怆心曲。
碧云寺逢王元肃
作者：王世贞
朝代：明

岂谓招提境，逢余万里归。故人歌出塞，游子泪沾衣。烽火垂成劫，衣冠未息机。去留俱不可，执手意翻飞。
碧玉歌
作者：王世贞
朝代：明

碧玉好女儿，自谦无倾城。阿大李家姊，枉得佳人名。
碧玉沼
作者：王世贞
朝代：明

一片荆山玉，琢成秋月圆。风波落叶尽，下有蔚蓝天。
磐石篇
作者：王世贞
朝代：明

山石何盘盘，水流何溅溅。溅溅东流水，乃在磐石间。长与本根辞，一往竟不还。委蛇东到海，经过诸神山。巨鳌来戏游，日月双回旋。珊瑚鲛人珠，光彩烂纠缠。丹虾须如戟，龙炬照神渊。旷荡无终止，大壑易沦涟。磐石有本性，屹立竟何言。
磨针涧
作者：王世贞
朝代：明

铁杵磨作针，白石化作金。还怜磨杵客，不胜化金心。
礼斗台
作者：王世贞
朝代：明

斗柄横斜河汉微，轻风欲袭五铢衣。钧天一派初收响，摘得金盘玉露归。
礼部诸曹丈携尊万松庵
作者：王世贞
朝代：明

把袂堪吾党，鸣珂起倦身。相逢散花地，俱是握兰人。薄酒交从厚，清言具不贫。春卿芳署里，自昔和阳春。
祈雪斋居次峻伯寅长韵
作者：王世贞
朝代：明

画省森沈坐掩门，斋心应自远尘氛。仙郎曲调裁春雪，武帝祠坛礼白云。天阔苑钟空外度，夜寒宫漏梦中分。柏梁何限丰年颂，今日琼瑶祇报君。
祖堂
作者：王世贞
朝代：明

大道本无统，兹统乃融师。智岩敷五叶，鹤林横一枝。任尔黄梅发，差强未熟时。
祝京兆法书歌
作者：王世贞
朝代：明

吴兴公子二百载，尺素往往流云霞。仲温急就散隶色，骨格虽尔风神赊。狂鬼鸱张学士腕，东海小儿竟涂鸦。凤池綵笔难再问，鸡林高价徒相誇。人间不识祝京兆，何处还逢书大家。此君自称枝指翁，指间蠕蠕出天工。寒花夜发白兔锋，谁其赠者索与钟。少年临池亦已精，晚节自喜愈纵横。当其得意缣素表，一扫万古开精灵。人云颠旭亦尔尔，毋乃大令更其名。恍如青天嗷飞瀑，崖翻石走风雷惊。皂雕秋回击羽坠，绿耳电摄排空行。兰筋剑距时横出，逸态雄姿随手生。迩来家鸡轻野鹜，却向真书大矜束。即看京兆更遒绝，小茧游丝染明玉。离离落日施荒草，淡淡疏烟挂寒竹。邻女捧心但益丑，世人贵耳翻见辱。玉树长埋呼不起，侪辈声名眼前死。处处黄金购遗迹，东家覆瓿三尺纸，自古文章亦如此。
神鸦
作者：王世贞
朝代：明

神鸦向千载，依然少陵句。不学柏台乌，台迁乌亦去。
祭小孤神祠作
作者：王世贞
朝代：明

小孤有神祠，亭亭大江中。行人俱赛祭，那得往来风。
离合 其一 承乏淄青将发有怀故人寓郡望姓字
作者：王世贞
朝代：明

唱郢同声人，昌辞忽中咽。昃影薄下舂，日垂虞渊辙。
离合 其三 承乏淄青将发有怀故人寓郡望姓字
作者：王世贞
朝代：明

金绯虽被躬，余怀日飘瞥。诗韵成孤赏，讨论谁为竭。
离合 其二 承乏淄青将发有怀故人寓郡望姓字
作者：王世贞
朝代：明

群苕忌孤秀，亡羊境纷列。郎秩今再满，良友将乖别。
离合 其五 承乏淄青将发有怀故人寓郡望姓字
作者：王世贞
朝代：明

漾漾黄河流，水声驰天末。秋风吹高原，禾黍夕烟灭。
离合 其四 承乏淄青将发有怀故人寓郡望姓字
作者：王世贞
朝代：明

天垂碣石雨，人隔燕然雪。竟尔驱车行，音容自兹绝。
离合·承乏淄青将发有怀故人寓郡望姓字
作者：王世贞
朝代：明

唱郢同声人，昌辞忽中咽。昃影薄下舂，日垂虞渊辙。群苕忌孤秀，亡羊境纷列。郎秩今再满，良友将乖别。金绯虽被躬，余怀日飘瞥。诗韵成孤赏，讨论谁为竭。天垂碣石雨，人隔燕然雪。竟尔驱车行，音容自兹绝。漾漾黄河流，水声驰天末。秋风吹高原，禾黍夕烟灭。
离薋园杂咏四首 其一 鴳适轩
作者：王世贞
朝代：明

大鹏九万苦不足，尺鴳抢榆恒有余。除却逍遥真际在，便应方朔羡侏儒。
离薋园杂咏四首 其三 晞发亭
作者：王世贞
朝代：明

九月微霜未授衣，桑榆向暖发堪晞。不知紫翠峰头敛，愁见栖鸦闪闪归。
离薋园杂咏四首 其二 碧浪室
作者：王世贞
朝代：明

百挺琅玕直复斜，午熏摇入小窗纱。偶然将作清漪看，碧浪湖头一钓艖。
离薋园杂咏四首 其四 壶隐亭小山
作者：王世贞
朝代：明

数拳培塿小亭前，涧壑峰峦亦宛然。不似壶公暂时幻，主人留结著书缘。
离薋园杂咏四首·鴳适轩
作者：王世贞
朝代：明

大鹏九万苦不足，尺鴳抢榆恒有余。除却逍遥真际在，便应方朔羡侏儒。百挺琅玕直复斜，午熏摇入小窗纱。偶然将作清漪看，碧浪湖头一钓艖。九月微霜未授衣，桑榆向暖发堪晞。不知紫翠峰头敛，愁见栖鸦闪闪归。数拳培塿小亭前，涧壑峰峦亦宛然。不似壶公暂时幻，主人留结著书缘。
秀州李茂才元白访余娄江道中出近诗一卷甚佳留饮剧谈时及屠长卿徐茂吴遂成短歌赠之
作者：王世贞
朝代：明

少年好文仍好诗，清扬藉甚瑶林姿。枫江叶落过余舫，一写十斛明珠玑。书生有才莫教大，神仙祇藉刀圭做。君不见屠郎徐郎一人半，造物小儿苦摧挫。
秋夕同罗大参李宪副会王明辅方伯园亭
作者：王世贞
朝代：明

红亭绿砌吐清幽，四壁图书手自雠。人向并汾誇地主，事从吴楚出风流。芳尊不避飞霜色，小语能宽入暝愁。除却太行排牖到，岂知蓬迹在他州。西北风尘眼暂空，东南名胜迹还同。杯行三雅知从伯，剑出双龙久让雄。往事半残红烛后，寸心全向白头中。谯钟又动难分手，人世于今似转蓬。
秋夕同罗大参李宪副会王明辅方伯园亭·其一
作者：王世贞
朝代：明

红亭绿砌吐清幽，四壁图书手自雠。人向并汾誇地主，事从吴楚出风流。芳尊不避飞霜色，小语能宽入暝愁。除却太行排牖到，岂知蓬迹在他州。
秋夕同罗大参李宪副会王明辅方伯园亭·其二
作者：王世贞
朝代：明

西北风尘眼暂空，东南名胜迹还同。杯行三雅知从伯，剑出双龙久让雄。往事半残红烛后，寸心全向白头中。谯钟又动难分手，人世于今似转蓬。
秋夜
作者：王世贞
朝代：明

砧杵关心甚，篝灯引寐迟。不才余自恕，未老世频移。星斗疏堪摘，天河莽下垂。喧喧渐车马，兹意欲看谁。
秋夜省直同李申二子登白云楼分韵得秋字
作者：王世贞
朝代：明

何当白云吏，同上白云楼。海月分余坐，天风揽客裘。语来高岭失，曲罢片鸿愁。刁斗期门夜，流黄永巷秋。玉绳寒不落，金掌净堪收。未数陈登卧，聊为王粲游。他时念历落，非土怅淹留。岁月孤踪并，乾坤万象稠。尔曹珠炯炯，珍重欲谁投。
秋夜过明卿分韵
作者：王世贞
朝代：明

万柝秋声傅，千门月色摇。楚吟频诮凤，吴语乱争枭。物议安余薄，时才益尔骄。生平一尊酒，落魄累清朝。
秋宫曲
作者：王世贞
朝代：明

桂宫飘粟御筵香，银漏初添恩正长。唱罢凉州天似水，百花仙队按霓裳。
秋思
作者：王世贞
朝代：明

庭梧一叶雁初飞，无那金河信转稀。夜夜银灯机里尽，狂夫犹着去时衣。
秋思
作者：王世贞
朝代：明

旅病经时思转慵，篝灯伏枕乱愁攻。天涯岁月终衰凤，海内文章有似龙。结客千秋谁竟许，寻仙五岳定难逢。唯馀尺寸莼鲈地，遥夜寒云拥战烽。
秋日与诸大夫登后湖阁宴眺有述
作者：王世贞
朝代：明

崇丽多挛局，置远足徜徉。岂若登兹阁，二美适有当。高栋切天居，华燕冠文昌。凉飔躏嘉荫，落日暴崇冈。千甍波鳞踊，双阙风翼张。驰道东西直，轮鞅正纵横。俯瞰澄湖波，皎若明镜光。凫鹥下游鬣，菰稗出收潢。虽无方舟具，兴至欲褰裳。望舒随阳没，银灯嬉未央。上客袭主权，行筹浩无方。徒御私相谪，毋乃沦太康。
秋日再过伯寅作
作者：王世贞
朝代：明

清渠曲曲护苍苔，剥啄衡门手自开。主在未须题凤去，客频宁为好龙来。窗前竹色分茶盌，径里橙香入酒杯。闻道西山月更好，可能乘兴一登台。
秋日再过伯寅作
作者：王世贞
朝代：明
体裁：七言律诗

清渠曲曲护苍苔，剥啄衡门手自开。主在未须题凤去，客频宁为好龙来。窗前竹色分茶碗，径里橙香入酒杯。闻道西山月更好，可能乘兴一登台。
秋日发黄浦朱氏三子与张长舆顾仲韩拿舟送别书此纪事
作者：王世贞
朝代：明

倾城冠盖拥沙洲，俊少将无厌白头。晴日好停黄歇浦，秋风追并李膺舟。雕盘欲选俱名味，玉麈难挥遇胜流。不是西州有余恸，此行何异五湖游。
秋日同公瑕鲁望及舍弟游支硎山得林字
作者：王世贞
朝代：明

秋色翛然祗树林，人言避迹此山岑。中峰院废空吴晋，石室泉流重古今。路尽丹枫时自引，壁危苍藓渐成侵。兴来休问支公马，万壑寒云一杖寻。
秋日垂暮郊眺有感
作者：王世贞
朝代：明

迹往忽若冥，念来浩无倪。遨游将抒抱，更使中不夷。东轮背西鞅，荒楚属中逵。芊眠平芜合，郁术浮云驰。回首崦嵫湛，恍睹皇乾卑。赴暝无停色，嘘枯有馀悲。饥兔走顾罝，倦鸟详恶枝。岂不怀休饭，虞在罗伏机。奈何服明哲，俛首就衔羁。大火弥原来，焉能以瑾辞。龙战遗园绮，鸿冥辨孙嵇。神龟安曳涂，雄鸡惮为牺。冯生超自洒，人理其庶几。
秋日官舍无事携元白长庆集阅一遍题此二绝句后置之箧中矣
作者：王世贞
朝代：明

十口官贫不遣随，偶携元白两编诗。花犀欲角蚕将茧，莫病通天累色丝。连翩逐客上皇都，三月中书片语无。不是通江少时谪，千年佳句一生孤。
秋日官舍无事携元白长庆集阅一遍题此二绝句后置之箧中矣·其一
作者：王世贞
朝代：明

十口官贫不遣随，偶携元白两编诗。花犀欲角蚕将茧，莫病通天累色丝。
秋日官舍无事携元白长庆集阅一遍题此二绝句后置之箧中矣其二
作者：王世贞
朝代：明
体裁：七言绝句

连翩逐客上皇都，三月中书片语无。不是通江少时谪，千年佳句一生孤。
秋日小祗园即事作
作者：王世贞
朝代：明

幽竹藩行径，客来无送迎。石梁横秋色，高阁延远清。爱此脩日景，弥耽静者情。时探诸品毕，不省何经名。微微甘雨至，稍稍凉风生。迟暮且莫返，与君听松声。
秋日感怀
作者：王世贞
朝代：明

孟秋辞残暑，稍稍澄露晞。飞沙来填穴，玄鸟逝安归。行人筹往路，还理箧中衣。夜永尚易晨，白日渐如驰。不惜流光逝，所惜来者非。玄蝉虽徵响，哀思竟陈谁。失志在饥寒，饱暖不可挥。
秋日王百谷康山人朱在明过庵居分韵得来字
作者：王世贞
朝代：明

双服柴门偶自开，铿然屐齿破苍苔。秋驱北极浮云尽，客与西山爽气来。坐久雨花时点席，歌清风叶暗侵杯。相看共是江南侣，不为莼鲈兴已催。
秋日病中书怀
作者：王世贞
朝代：明

散帙高秋病骨清，科头聊复罢将迎。眠过半壁丝丝影，坐数空林叶叶声。末路行藏难任性，中年哀乐易关情。东邻判负黄花约，酒债朝来颇渐轻。
秋日登毗卢阁
作者：王世贞
朝代：明

上方台殿白云深，处处旃檀有布金。法座嘘烟盘宝树，香池浴日满祗林。凭栏一气河山合，振铎诸天帝释临。摇落登高吾不恨，已从初地变尘心。
秋日蓠薋园即事作
作者：王世贞
朝代：明

兹地不数武，亦复具池台。亭午欣鸟雀，初凉愁草莱。恍然石色古，乃是微云回。竹润遥相借，兰芬时一来。客至但坐耳，相对亦悠哉。礼岂在巾帻，懒不废尊罍。
秋日诸君饯焦山作二首
作者：王世贞
朝代：明

浮玉峰头高振衣，放歌天籁入虚微。波回片片青莲出，日落山山彩凤飞。一往薜萝人自古，重来冠盖事还非。阇黎莫吝谈经席，已向君王乞钓矶。江头是处青山好，为念焦君破浪来。一字光能争日月，千秋气与结楼台。潮声吴楚中原尽，海色东南太古开。归棹去帆看莫指，壮怀今夕付衔杯。
秋日诸君饯焦山作二首·其一
作者：王世贞
朝代：明

浮玉峰头高振衣，放歌天籁入虚微。波回片片青莲出，日落山山彩凤飞。一往薜萝人自古，重来冠盖事还非。阇黎莫吝谈经席，已向君王乞钓矶。
秋日诸君饯焦山作二首其二
作者：王世贞
朝代：明
体裁：七言律诗

江头是处青山好，为念焦君破浪来。一字光能争日月，千秋气与结楼台。潮声吴楚中原尽，海色东南太古开。归棹去帆看莫指，壮怀今夕付衔杯。
秋日赵司农刘水部邀游云龙山放鹤亭同子与赋
作者：王世贞
朝代：明

地属黄楼守，樽开画省郎。大风来芒砀，飞壒捲河梁。鹤不归残照，人今醉异乡。冯栏一翘首，天地渐苍茫。帻为登高岸，亭因眺远孤。河流天不尽，山色雨频扶。千古双雄略，中原一病夫。阮生广武叹，感慨亦吾徒。
秋日赵司农刘水部邀游云龙山放鹤亭同子与赋·其一
作者：王世贞
朝代：明

地属黄楼守，樽开画省郎。大风来芒砀，飞壒捲河梁。鹤不归残照，人今醉异乡。冯栏一翘首，天地渐苍茫。
秋日赵司农刘水部邀游云龙山放鹤亭同子与赋·其二
作者：王世贞
朝代：明

帻为登高岸，亭因眺远孤。河流天不尽，山色雨频扶。千古双雄略，中原一病夫。阮生广武叹，感慨亦吾徒。
秋日过于鳞郡斋分赋十二体得俱字
作者：王世贞
朝代：明

使君匹马万里途，东观碣石沧瀛枯。朔风吹寒金仆姑，道逢侠客胡虬须。千金买宴争摴蒱，为他一掷狼居胥。低眉急毂趋天都，道傍轻薄多揶揄。使君大笑青云徂，中山酒薄不肯沽。下马突入邢州厨，皎然文君坐当垆。问我不醉何为乎，把舞如意惊珊瑚。古人往矣不可呼，今人龌龊非吾徒。与尔頫仰天模糊，安得化影长相俱，鞭双飞龙竟八区。
秋日过于鳞郡斋分赋十二体得河字
作者：王世贞
朝代：明

飞传霜横九塞戈，为君风雨又滹沱。相怜白璧燕关尽，未有黄金汉诏过。坐客尊醪初北海，郡人经术似西河。不知清羽频移调，萧飒城头落木多。
秋日过于鳞郡斋分赋十体得发字
作者：王世贞
朝代：明

入门登君堂，筐篚相罗列。大妇治酒浆，小妇为炊食。儿年十五馀，冠裳来肃客。感君缠绵意，含吐待君择。袖中双骊珠，光辉同秋月。恒恐风雷掩，重襺不得发。念当为欢始，胡言悲乖别。河汉经高天，牛女成岐阔。非无深宵契，曦晖难为悦。列宿繁如雨，焉知中所结。
秋日过于鳞郡斋分赋十体得高字
作者：王世贞
朝代：明

不浅停车兴，宁因恋浊醪。客颜回把袂，吾手任持螯。十日市衣饮，千秋冠盖劳。北风寒赵瑟，明月隐吴刀。淮海身难下，乾坤首并搔。宦情馀汝在，物誉借诗逃。一别安孤枕，相知仗二毛。白云空在望，谁益太行高。
秋日过于鳞郡斋分韵十二体得门字
作者：王世贞
朝代：明

握手未能毕，新篘香满樽。白云供使者，寒色傍州门。一哂中原过，新诗异代论。长安故人地，车马自言尊。
秋日过于鳞郡斋分韵赋十二体
作者：王世贞
朝代：明

使君尽酒不醉，郡阁先秋自寒。乾坤乍容车马，湖海渐入衣冠。
秋江
作者：王世贞
朝代：明

秋江有殊色，木落芙蓉鲜。飒尔一鸿去，天空波淼然。偶来维楫步，忽忆伐檀篇。欲采谁堪寄，徘徊空自怜。
秋热
作者：王世贞
朝代：明

六月不热八月热，白帝子为赤帝欺。行天骄日自阳燧，曳地妖云仍火旗。蚊蝇向衰且一快，鸿雁欲宾中更疑。长安炙手者冠盖，野夫袒跣将何之。
秋空上人练水讲席未竟归问之
作者：王世贞
朝代：明

初闻师子座，高下天花飞。何事楗椎响，悠然托钵归。道高魔事娆，心净世缘微。却顾生公石，虽顽知是非。
秋闺曲二首
作者：王世贞
朝代：明

药房秋深兽金环，美人参差语霜寒。深浅自当竟何言，戚戚准君道途间。江有鲤鱼峨哉山，虽欲裁信逝无还。鸣蜩肃然损朱颜，蕙草三枯折复捐，安得明镜长少年。三星灼灼照鸣机，素腕盈盈出绛帷。夫君何在在辽西，夏裁霜衣冬裁絺。以此及君犹后时，惟昔罗縠迫参差。忽来酒间山岳移，怆若庭前丹桂枝，难何荣茂易何衰。
秋闺曲二首·其一
作者：王世贞
朝代：明

药房秋深兽金环，美人参差语霜寒。深浅自当竟何言，戚戚准君道途间。江有鲤鱼峨哉山，虽欲裁信逝无还。鸣蜩肃然损朱颜，蕙草三枯折复捐，安得明镜长少年。
秋闺曲二首·其二
作者：王世贞
朝代：明

三星灼灼照鸣机，素腕盈盈出绛帷。夫君何在在辽西，夏裁霜衣冬裁絺。以此及君犹后时，惟昔罗縠迫参差。忽来酒间山岳移，怆若庭前丹桂枝，难何荣茂易何衰。
秋风
作者：王世贞
朝代：明

燕台廪秋速，永夜何萧萧。高树回天风，木杪溢洪涛。初至惊客梦，忽来侵薄裯。纨扇委故箧，园英悴新朝。烈炎宁久固，时至讵能逃。吾将感世运，行矣任所遭。
秦女卷衣曲
作者：王世贞
朝代：明

萯阳宫中漏未央，荧荧初月丽初妆。此时秦女唤梳沐，此际泪湿罗衣裳。邯郸倡姬秦国母，秦王相国邯郸贾。邯郸大贾秦仲父，仲父舍人秦假父。可怜君王才十五。秦女贱，赵女骄，寄生茑萝出松标。耐向民间击土缶，难同贵邸伴吹箫。
秦方伯子成邀饮惠山园
作者：王世贞
朝代：明

日气初高雾色降，青山羃历映船窗。故人且系青丝笮，邀我同倾白玉缸。分得甘泉名第二，教成新伎字无双。归来鼓吹应须缓，莫使花间吠小厖。
秩满三载移牍有叹
作者：王世贞
朝代：明

踯躅今三辅，婆娑旧一官。原无出谷想，不验触藩难。下考吾能注，头衔自懒看。未须啼谢豹，物意总阑残。厌说青齐旧，依稀十二年。薄游鸡肋味，多难马蹄篇。故吏俱先达，斯文别有权。衰慈殊未悉，岂少太湖田。
秩满三载移牍有叹·其一
作者：王世贞
朝代：明

踯躅今三辅，婆娑旧一官。原无出谷想，不验触藩难。下考吾能注，头衔自懒看。未须啼谢豹，物意总阑残。
秩满三载移牍有叹·其二
作者：王世贞
朝代：明

厌说青齐旧，依稀十二年。薄游鸡肋味，多难马蹄篇。故吏俱先达，斯文别有权。衰慈殊未悉，岂少太湖田。
移司顺义有作
作者：王世贞
朝代：明

孤城寒色里，粉堞自悲笳。行饭数秋叶，携书当晚衙。谁言是官长，我意等山家。独有清尊尽，金鱼未许赊。偶然吏事薄，敢与山林期。白日乍依我，青云将问谁。禽归落霞色，花吐凌霜枝。欲谢愚公署，恐令车马知。
移司顺义有作·其一
作者：王世贞
朝代：明

孤城寒色里，粉堞自悲笳。行饭数秋叶，携书当晚衙。谁言是官长，我意等山家。独有清尊尽，金鱼未许赊。
移司顺义有作·其二
作者：王世贞
朝代：明

偶然吏事薄，敢与山林期。白日乍依我，青云将问谁。禽归落霞色，花吐凌霜枝。欲谢愚公署，恐令车马知。
移文两台乞休有述贻示舍弟
作者：王世贞
朝代：明

疲马始恋闲，饥马始恋刍。全魏夹澶漳，兹实饶逸区。上宰匪私人，迫若中所图。众知蛾眉好，混沌独惊呼。富贵等逝飙，况不与愿俱。徇知时中奋，欲往复次且。再疏若沈波，单辞倘见俞。欧冶辨金材，纯钩冀为耝。鸿雁东南栖，遗音杳以疏。因风及斯章，兹秉亮不渝。
移晋臬将发寄别黄使君执甫及诸僚友
作者：王世贞
朝代：明

乍闻移晋事还真，虚说旬宣长吏民。抗疏未能宽白屋，除书终自忝朱轮。腰间罄折官无改，眼底流亡泪转新。努力群贤须好在，古来长孺是何人。
移舟饯助甫分韵得牛字
作者：王世贞
朝代：明

麇子城南看放舟，鸣笳叠鼓不宽愁。过云石迥如人立，破壁江能学字流。此际雄谭还白马，早时真气失青牛。亦知别后无他事，肯为嵾峰暂少留。
程京兆汝懋视余少长别燕中者三十年矣余自郧入留棘谓得相从而竟以言罢方成一诗奉怀适太学张恒思携画索寄漫题于首
作者：王世贞
朝代：明

何堪屈指看花时，并有霜华上鬓丝。宦迹乾坤垂欲尽，世情离合本难期。丹阳刘尹多佳话，京兆张郎不妩眉。若问同袍辞节后，酒垆茶榻解支持。
程君将北游谒余诗为赠君精易数独谓余尚当出余不许也
作者：王世贞
朝代：明

客有手一编，自云古周易。纷然后人造，不出先天画。西笑入长安，列肆坐秋色。倘遇宋大夫，相与谈昕夕。为言向子平，今已悟损益。未便五岳游，且蜡几两屐。去去勿复陈，遁爻许贞吉。
程孟孺以善诗及书与余交十五年矣今春过余则书法益妙云将入燕应中秘之募索一言为赠余久厌笔研且畏绮语虚名落长安人耳不得已勉成二律塞白孟孺慎毋以示人也
作者：王世贞
朝代：明

程邈创今隶，君称其家儿。一入中郎冢，频书幼妇碑。苦心变钩磔，元气走淋漓。莫以家鸡贱，犹堪集凤池。有句不能赠，非关无故情。如何帝城内，复着老夫名。细软青精饭，香柔锦带羹。可能留少日，为汝话无生。
程孟孺以善诗及书与余交十五年矣今春过余则书法益妙云将入燕应中秘之募索一言为赠余久厌笔研且畏绮语虚名落长安人耳不得已勉成二律塞白孟孺慎毋以示人也·其一
作者：王世贞
朝代：明

程邈创今隶，君称其家儿。一入中郎冢，频书幼妇碑。苦心变钩磔，元气走淋漓。莫以家鸡贱，犹堪集凤池。
程孟孺以善诗及书与余交十五年矣今春过余则书法益妙云将入燕应中秘之募索一言为赠余久厌笔研且畏绮语虚名落长安人耳不得已勉成二律塞白孟孺慎毋以示人也·其二
作者：王世贞
朝代：明

有句不能赠，非关无故情。如何帝城内，复着老夫名。细软青精饭，香柔锦带羹。可能留少日，为汝话无生。
程孟孺谒余武昌以是日至而余以是日发因偕登庐岳各返故里遂成二绝为赠并呈豫章诸王孙
作者：王世贞
朝代：明

君作游人上武昌，我为迁客下浔阳。何如一醉匡庐色，归卧沧江紫气傍。豫章隆准汉王孙，推食能将国士论。君去但誇庐岳好，此曹无念落朱门。
程孟孺谒余武昌以是日至而余以是日发因偕登庐岳各返故里遂成二绝为赠并呈豫章诸王孙·其一
作者：王世贞
朝代：明

君作游人上武昌，我为迁客下浔阳。何如一醉匡庐色，归卧沧江紫气傍。
程孟孺谒余武昌以是日至而余以是日发因偕登庐岳各返故里遂成二绝为赠并呈豫章诸王孙其二
作者：王世贞
朝代：明
体裁：七言绝句

豫章隆准汉王孙，推食能将国士论。君去但誇庐岳好，此曹无念落朱门。
程广文先生德甫博学能文章用睚眦去其官郁郁不乐将北游淮楚以纾其志赋此壮之
作者：王世贞
朝代：明

贫有寒毡在，狂凭束卷誇。一官文自左，百感气仍加。白雪人人耳，青山处处家。物情论且尽，吾意属烟霞。我遇伯休父，人称行秘书。宦游终不达，留滞竟何如。霜色淮阴钓，寒云孔氏车。不须论束帛，一饭莫教虚。
程广文先生德甫博学能文章用睚眦去其官郁郁不乐将北游淮楚以纾其志赋此壮之·其一
作者：王世贞
朝代：明
体裁：五言律诗

贫有寒毡在，狂凭束卷誇。一官文自左，百感气仍加。白雪人人耳，青山处处家。物情论且尽，吾意属烟霞。
程广文先生德甫博学能文章用睚眦去其官郁郁不乐将北游淮楚以纾其志赋此壮之·其二
作者：王世贞
朝代：明

我遇伯休父，人称行秘书。宦游终不达，留滞竟何如。霜色淮阴钓，寒云孔氏车。不须论束帛，一饭莫教虚。
穆君以近诗刻石并刻余诗寄谢
作者：王世贞
朝代：明

隐豹斓斑不掩姿，环台琬琰有新辞。共传邺下韩陵石，全压江东幼妇碑。倚玉久应惭我秽，漱珠时复露君奇。怪来天际漳河色，忽有双虹映日垂。
穆天子谣
作者：王世贞
朝代：明

予洽东夏，偕化人居。岂无群后，唯子是仪。执袪而腾，不以胫驰。
穆考功敬甫以书及诗寄慰奉答志感并言近况
作者：王世贞
朝代：明

已劳燕雁破萧疏，更许唐风慰索居。慈母尚投三至杼，故人能辨一函书。空华过瞬那堪捉，病草逢吹偶暂舒。欲识近来真懒态，雅无余兴及樵渔。
穆考功敬甫早岁乞休惟以读书苦吟为事今年拟少陵秋兴八首使其子光胤习右军书书之见寄走笔为谢得四绝句
作者：王世贞
朝代：明

迟鸿台畔擅三余，良冶为箕也不疏。欲识自相师友意，少陵秋兴右军书。谁道扶风近帝都，绕台千匝尽江湖。南荒岂少同游侣，踏遍春风闻鹧鸪。纵横彩笔写云霞，其奈山人行径赊。绮语谶来无一事，偶然微雪警窗纱。羊家小婢学夫人，到底悲欢不属身。争似娙娥妆洗尽，自然冰玉离风尘。
穆考功敬甫早岁乞休惟以读书苦吟为事今年拟少陵秋兴八首使其子光胤习右军书书之见寄走笔为谢得四绝句·其一
作者：王世贞
朝代：明
体裁：七言绝句

迟鸿台畔擅三余，良冶为箕也不疏。欲识自相师友意，少陵秋兴右军书。
穆考功敬甫早岁乞休惟以读书苦吟为事今年拟少陵秋兴八首使其子光胤习右军书书之见寄走笔为谢得四绝句·其三
作者：王世贞
朝代：明

纵横彩笔写云霞，其奈山人行径赊。绮语谶来无一事，偶然微雪警窗纱。
穆考功敬甫早岁乞休惟以读书苦吟为事今年拟少陵秋兴八首使其子光胤习右军书书之见寄走笔为谢得四绝句·其二
作者：王世贞
朝代：明

谁道扶风近帝都，绕台千匝尽江湖。南荒岂少同游侣，踏遍春风闻鹧鸪。
穆考功敬甫早岁乞休惟以读书苦吟为事今年拟少陵秋兴八首使其子光胤习右军书书之见寄走笔为谢得四绝句·其四
作者：王世贞
朝代：明

羊家小婢学夫人，到底悲欢不属身。争似娙娥妆洗尽，自然冰玉离风尘。
空城雀
作者：王世贞
朝代：明

雀不能飞向天，又不能游深渊，胡为刺促草莽间。曷不愧其朝东而暮西，决翼仅寻丈，枪榆为天池。皇皇者何忧稻粱，田家罘罝正高张。何不舍去复彷徨，志命相就罹祸殃。
空山者法门中狮子儿也俗腊半七十矣而犹童真安居羯磨精进般若前后受持经典何止十夹犹以未明心要遍拟参方诣余言别叩其所之则云将泛嘉禾抵余杭奉楗椎于月庭之席敷法具于莲池之堂然后折芦渡淮飞锡登嵩放达摩之少林壁掠文殊之金刚窟束铜固腹始归故山余蚁处一穴不能偕也姑为四韵以壮之
作者：王世贞
朝代：明

匪嫌贫里累，聊使俗情捐。一钵初为日，双趺不计年。浮空杯渡事，探险石头禅。从此东林月，无心处处圆。
空山首座托钵参方因调其师馆
作者：王世贞
朝代：明

缘师棒底少知音，一钵飘然辞故林。是处可登三昧地，何须忽起四摩心。离山梅子从生熟，探水茱萸自浅深。归到浴时须遣却，佛堂牢闭不容针。
穿率然洞入小云门望山顶却与藏经阁背隔水相唤
作者：王世贞
朝代：明

迤逦山深洞，盘石不盈步。欲幡藏中言，于兹可唤渡。阁影施崚嶒，诸峰借丹雘。回屐探薜门，介然见云路。阳崖纳绮照，阴壑含冰冱。枝樛幄成结，涧古藤堪度。拊石何泠泠，爽然若韶护。
穿竹径度知还桥入文漪堂
作者：王世贞
朝代：明

遥冈织丛翠，导我穿羃历。鸟倦亦知还，况乃游人屐。窈窕得平桥，夷犹坦缃席。相慰目已饱，相劳足初息。有酒故可呼，无酒茗亦得。
穿西山之背度环玉亭出惜别门取归道
作者：王世贞
朝代：明

青虹跨高岭，雌霓隐其下。傍穿度窈窕，忽上得潇洒。钓矶字忘鱼，亦复无钓者。万玉出素妆，微红露妖冶。俄为出山路，使我恨眼踝。一步一回首，谁能遽成舍。
立春前一日过尹汝渔副使饮
作者：王世贞
朝代：明

东走齐河冰雪开，郁葱佳气近楼台。相逢臈向尊前尽，敢道春从使者来。落日千门过雁色，黄云一骑按雕回。知君且住袁丝里，陆博酣歌未易才。
立春前一日雪
作者：王世贞
朝代：明

晓色千林起倦鸦，卧惊飞雪点窗纱。今朝残腊犹堪瑞，明日逢春恐是花。沾处渐怜鸳甃薄，舞来还傍翠楼斜。总饶郢客无新调，未许东风媚谢家。
立春日与吴峻伯席上分韵呼采得一枝花
作者：王世贞
朝代：明

绮裀分彩占年华，叠翅鸳鸯色并誇。最是夜来春信早，就中呼得一枝花。
立春日戏为梁陈体于青州作
作者：王世贞
朝代：明

青州青帝乡，春至冠群方。凌霜回太簇，条风鼓少阳。冰写滹沱色，雪厌寿阳妆。茧文初映绿，卵色未舒黄。鹰目微回盻，雉乳正群翔。击鞠诸田族，粘屣临淄倡。留髡东第酒，角驷上阑缰。繁雄将自始，欢愉殊未央。毋忧万凋瘵，左个在明堂。
立春日诗呈王新甫先是新甫梦与予分韵得香字
作者：王世贞
朝代：明

帝城佳气近青阳，腊月流澌出建章。邸第楼台争动色，掖垣花树暗回香。妖姬自写青缯帜，公子亲除击鞠场。欲向阳春听一曲，故将幽梦属仙郎。
立秋夕与明卿过子相
作者：王世贞
朝代：明

久自淹烦暑，科头兴不赊。相携九秋色，一醉故人家。节序频深警，文章各未涯。谁将宋玉辨，付尔楚狂誇。清尊玳瑁发，高馆湛卢鸣。且黜人间语，凭骄秋外声。异时心竞折，流俗态相惊。回首驱公事，纵横任两生。
立秋夕与明卿过子相·其一
作者：王世贞
朝代：明

久自淹烦暑，科头兴不赊。相携九秋色，一醉故人家。节序频深警，文章各未涯。谁将宋玉辨，付尔楚狂誇。
立秋夕与明卿过子相·其二
作者：王世贞
朝代：明

清尊玳瑁发，高馆湛卢鸣。且黜人间语，凭骄秋外声。异时心竞折，流俗态相惊。回首驱公事，纵横任两生。
立秋夕与谢山人孙徐李吴四比部登宣武城楼共得秋字
作者：王世贞
朝代：明

客有相过选胜游，西山爽气满城头。尊前白破双鸿瞑，笛里黄催一叶秋。万户清砧新夜色，六宫团扇故年愁。登高幸不逢摇落，逃暑仍惊暑乍收。
立秋日旅怀为陈人体
作者：王世贞
朝代：明

冉冉彤云送火轮，脉脉银汉写金旻。曲里清商才入破，腕中团羽不成新。身如合浦初黄叶，心在江东欲紫莼。耐可辞莺友，那能逐雁臣。
章丘张虞部子发考绩便道归寿其父母为成古体应之
作者：王世贞
朝代：明

我昔游阳丘，其土秀而丰。近有女郎山，远有丈人峰。蒸为芝与兰，扬芬于帝宫。凤皇从北来，口衔紫泥封。云霞光照耀，山峰对巃嵷。堂上双和鸣，音声何雍雍。制锦为彩衣，割禄充朝饔。俱称千金寿，行乐浩无终。
章道华见访田居作
作者：王世贞
朝代：明

抱影寒庐下，春风怡然来。问言何为尔，有客访蒿莱。田家无夙供，鸡黍差足陪。斗酒相劳苦，慷慨兴往怀。抚衷虽难偶，循迹幸未乖。携手望白云，海色正崔嵬。因君明漆胶，友道谁终谐。
端午
作者：王世贞
朝代：明

亦自酬佳节，何当病故侵。綵丝从女竞，蒲酒赖妻斟。时序他乡物，风尘倦客心。放舟吾旧侣，应向越江浔。抱病无端午，惊从稚子传。折蒲聊旧俗，续缕更流年。佳客频攻懒，狂夫只爱眠。山公使归说，箕踞柳阴前。
端午·其一
作者：王世贞
朝代：明

亦自酬佳节，何当病故侵。綵丝从女竞，蒲酒赖妻斟。时序他乡物，风尘倦客心。放舟吾旧侣，应向越江浔。
端午·其二
作者：王世贞
朝代：明

抱病无端午，惊从稚子传。折蒲聊旧俗，续缕更流年。佳客频攻懒，狂夫只爱眠。山公使归说，箕踞柳阴前。
端午日小酌
作者：王世贞
朝代：明

榴花乳燕各争新，角黍蒲觞次第陈。荐罢三闾还自笑，此生难作独醒人。
端午日楚人丘户部汝谦要饮显灵宫即事
作者：王世贞
朝代：明

逃暑仙都静不扃，杂花红雾昼冥冥。綵丝留景真堪续，白苧含薰且细听。酹屈怀沙人渐少，辟兵飞警事初宁。从他稚子行觞数，楚客于今肯爱醒。
端午日独坐长山署中有感
作者：王世贞
朝代：明

亦知佳节在，掩卷自沉吟。乳燕窥人静，飞花染坐深。綵丝儿女事，纨扇岁时心。有酒谁堪酌，徒令百感侵。探符与荐黍，兹俗向曾经。多难兵何辟，穷愁客转醒。柳风阴汎汎，城日昼冥冥。欲拟怀沙赋，人间未忍听。
端午日独坐长山署中有感·其一
作者：王世贞
朝代：明

亦知佳节在，掩卷自沉吟。乳燕窥人静，飞花染坐深。綵丝儿女事，纨扇岁时心。有酒谁堪酌，徒令百感侵。
端午日独坐长山署中有感·其二
作者：王世贞
朝代：明

探符与荐黍，兹俗向曾经。多难兵何辟，穷愁客转醒。柳风阴汎汎，城日昼冥冥。欲拟怀沙赋，人间未忍听。
端午日观骑士校艺怀来歌
作者：王世贞
朝代：明

五月五日千花晴，怀来川头组练明。乘骢使者出行营，张侯手抚诸干城。？翿小带垂金铃，马耳削立听军声。弯弓技似无甘蝇，满若纤阿霹雳鸣。尾衔飞镝双流星，锦毬揉裂纷紫缨。瞥然鸽起凌空冥，董生剑舞技何精。雪山怒压霜涛崩，须臾突骑鼓不停。降番猬鬣殊狰狞，决骤拟肉中原兵。何来一校驰相迎，恍如云中白角鹰。爪距格格摧秋翎，栏腰师比七尺轻。败马局蹐不能行，掷来猊雏万众惊。问之乃是前董生，黄金凿落珊瑚倾。野夫鲸吸乾沧溟，酒间慷慨涕泪零。漠南咫尺皆王庭，狼牙大纛天纵横，呜呼汝曹慎莫矜。
端午日观骑士校艺怀来歌
作者：王世贞
朝代：明
体裁：古风

五月五日千花晴，怀来川头组练明。乘骢使者出行营，张侯手抚诸干城。�翿小带垂金铃，马耳削立听军声。弯弓技似无甘蝇，满若纤阿霹雳鸣。尾衔飞镝双流星，锦毬揉裂纷紫缨。瞥然鸽起凌空冥，董生剑舞技何精。雪山怒压霜涛崩，须臾突骑鼓不停。降番猬鬣殊狰狞，决骤拟肉中原兵。何来一校驰相迎，恍如云中白角鹰。爪距格格摧秋翎，栏腰师比七尺轻。败马局蹐不能行，掷来猊雏万众惊。问之乃是前董生，黄金凿落珊瑚倾。野夫鲸吸乾沧溟，酒间慷慨涕泪零。漠南咫尺皆王庭，狼牙大纛天纵横，呜呼汝曹慎莫矜。
端午日长山署有怀
作者：王世贞
朝代：明

孤城逢此日，还忆去年期。只自饶三韭，那能辨五丝。欲眠须引卷，触热未呼卮。醒醉元同意，寥寥识者谁。昨岁还今日，追欢得似无。儿偏爱蹋草，女亦解倾蒲。倏忽浮生过，凄凉万事孤。掷他长命缕，不作系双珠。
端午日长山署有怀·其一
作者：王世贞
朝代：明

孤城逢此日，还忆去年期。只自饶三韭，那能辨五丝。欲眠须引卷，触热未呼卮。醒醉元同意，寥寥识者谁。
端午日长山署有怀·其二
作者：王世贞
朝代：明

昨岁还今日，追欢得似无。儿偏爱蹋草，女亦解倾蒲。倏忽浮生过，凄凉万事孤。掷他长命缕，不作系双珠。
端午里中饮时甫有海上之捷
作者：王世贞
朝代：明

莫以独醒意，生疏旧酒徒。煖香初写玉，寒碧旋添蒲。柳插从巾堕，花催到手无。海波知稍戢，为有辟兵符。
端阳后一日薛鸿胪邀宗伯二司寇司农游武氏园即事
作者：王世贞
朝代：明

偶值幽园字辟疆，群公多暇此传觞。蒲香可是余端午，竹色将无胜洛阳。僧眼细分红叶水，仙踪深掩白云乡。莫愁归骑天街暝，新月纷纷已过墙。
竹庄卷
作者：王世贞
朝代：明

吾宗雅语世所闻，何可一日无此君。汝今卜居但种竹，凡卉不敢骄相群。箨龙个个迸春雨，尾凤枝枝干碧云。晨呼阿段汲溪润，洗出潇湘双泪文。慎莫学辟疆驱大令，又莫学张廌逃右军。扁舟但过医俗士，把臂相将醉夕曛。
竹径之右方小白莲池
作者：王世贞
朝代：明

懒病难耕绵上田，不因中圣始逃禅。行穿王舍城中竹，小得东林社里莲。月色细分金琐碎，露香偏施玉婵娟。欲知双屐钟情处，多在朝晖未吐前。
竹窗歌题同年周叔夜父卷
作者：王世贞
朝代：明

主人卜筑松江曲，数武茅斋一窗竹。主人之节清且素，况与此君共朝暮。婵娟蹙拂摇曙烟，主人自为汲湘川。寒飙夜雨天籁发，主人行歌互相答。疏影历历声珊珊，入帘翠色秀可餐。主人为主君为客，倦鹤閒云各分席。主人对君一撚髭，世上小草吾何知。谁道新篁发平地，咫尺便有摩空势。嶰谷裁将鸾凤音，中山尽吐龙蛇气。即看雨露天上来，无数琅玕次第栽，主人不乐何为哉。
竺上人六月闭关禅诵精进书此勉之
作者：王世贞
朝代：明

闻师初解夏，一钵与绳床。幡影白云静，钟声清昼长。霞餐有禅悦，水观生微凉。请看降心后，依然花草香。维摩丈室外，苔藓自经旬。岂以薰脩业，能坚忍辱身。觅心不可得，缚汝竟何人。好去门前路，清溪涨色新。
竺上人六月闭关禅诵精进书此勉之·其一
作者：王世贞
朝代：明

闻师初解夏，一钵与绳床。幡影白云静，钟声清昼长。霞餐有禅悦，水观生微凉。请看降心后，依然花草香。
竺上人六月闭关禅诵精进书此勉之·其二
作者：王世贞
朝代：明

维摩丈室外，苔藓自经旬。岂以薰脩业，能坚忍辱身。觅心不可得，缚汝竟何人。好去门前路，清溪涨色新。
第二犹子士騄十八应试与余省捷岁同诗以壮之
作者：王世贞
朝代：明

世皇二十有二载，弱冠留京忝材杰。折花卷尽朱雀帘，骑马醉踏长干月。垂晚犹尘六卿佐，中年已谢三镇节。吾家琅玕幸不乏，汝今行年亦十八。即看蒜发乳尚腥，试展霜蹄汗如血。故家毋但足箕裘，往事吾将付衣钵。汝生已是气凌云，汝伯何妨发如雪。长安卿相多少年，此意虽卑聊为说。
答与绳太常
作者：王世贞
朝代：明

故人尺一来，字字皆肺腑。谓余老善醉，醉复多泄语。甚醉解伤生，泄恐终误汝。幡然指其口，汝罪发可数。奈何司出入，废职媚其主。兴至不我却，机发不我阻。口拜前致辞，公言胡不伦。趣死且百岐，岂必尽饮醇。不应北邙土，日日埋醉人。籍令畏语泄，独酌仍杜门。在耳不在舌，可掩不可扪。耳听复大笑，借官重于身。何如归去来，小酌松醪春。耕钓一二翁，杯斝三五巡。小酌不损神，小语不汩真。珍重故人札，赋此等书绅。
答于鳞
作者：王世贞
朝代：明

伏枕悲吟夜未阑，使君书到问加餐。青春偃蹇新丰色，紫气凭陵大陆寒。自守扶风经术进，数逢句践酒人看。拂衣跃马男儿事，回首乾坤去住难。
答于鳞
作者：王世贞
朝代：明

向来怜影意，岂谓欲腾骧。吾党无中驷，君才老太行。别筵人又改，借箸策谁长。莫作悬车问，浮沉总不妨。为问长安态，纵衡日与新。好龙兼废似，应马遂为真。但自称知己，相留让众人。乘桴余敢后，沧海浩无津。
答于鳞
作者：王世贞
朝代：明

岁晏天高首重回，中原万里一书来。峥嵘未病惊人笔，黯澹长浮避客杯。雁后江湖开气象，灯前风雨失时才。自怜身隐文焉用，纵有微吟懒向裁。
答于鳞
作者：王世贞
朝代：明

旅病春深骨尚寒，侧身天地傍谁宽。空令紫气长浮狱，不为青山并挂冠。万里书成归雁失，何人歌罢片虹残。亦知沟壑非吾分，未死人间事事难。过君斗酒历山田，醉后狂歌枕腹眠。倏忽风云摧大陆，仓皇冰雪走幽燕。地分黍谷三光少，天入沧江万古偏。雄剑自来多变异，不知霜色在何年。
答于鳞·其一
作者：王世贞
朝代：明

向来怜影意，岂谓欲腾骧。吾党无中驷，君才老太行。别筵人又改，借箸策谁长。莫作悬车问，浮沉总不妨。
答于鳞·其一
作者：王世贞
朝代：明

旅病春深骨尚寒，侧身天地傍谁宽。空令紫气长浮狱，不为青山并挂冠。万里书成归雁失，何人歌罢片虹残。亦知沟壑非吾分，未死人间事事难。
答于鳞·其二
作者：王世贞
朝代：明

为问长安态，纵衡日与新。好龙兼废似，应马遂为真。但自称知己，相留让众人。乘桴余敢后，沧海浩无津。
答于鳞·其二
作者：王世贞
朝代：明

过君斗酒历山田，醉后狂歌枕腹眠。倏忽风云摧大陆，仓皇冰雪走幽燕。地分黍谷三光少，天入沧江万古偏。雄剑自来多变异，不知霜色在何年。
答于鳞慰哭子二首
作者：王世贞
朝代：明

谢庭三秀草，此夕九秋霜。埋玉丼憔悴，探环竟杳茫。寸肠存屡折，孤客斗谁强。为语西河泪，情今未可忘。拟作东门达，那堪复泫然。壮惭儿女态，穷入故人怜。岁月危看影，乾坤怯问年。此身真瓠落，飘泊向谁边。
答于鳞慰哭子二首·其一
作者：王世贞
朝代：明

谢庭三秀草，此夕九秋霜。埋玉丼憔悴，探环竟杳茫。寸肠存屡折，孤客斗谁强。为语西河泪，情今未可忘。
答于鳞慰哭子二首其二
作者：王世贞
朝代：明
体裁：五言律诗

拟作东门达，那堪复泫然。壮惭儿女态，穷入故人怜。岁月危看影，乾坤怯问年。此身真瓠落，飘泊向谁边。
答于鳞立春日斋居对雪见怀
作者：王世贞
朝代：明

春雪覆江干，江城春未阑。泄云千雉合，迎日万花残。雁色悬秋曙，鸡声破梦寒。如闻郢中调，祇为和人难。
答仲子见问
作者：王世贞
朝代：明

窜迹空斋废蓼莪，间行孤影傍湘罗。官同蚁穴功名浅，身比鲛人涕泪多。未死烟霞终自若，不羁天地奈予何。十年厌听君房语，念尔今抛白玉珂。
答仲蔚
作者：王世贞
朝代：明

当春弥不怿，委薄日纷樛。捐脰延远怀，密阴覆曾丘。忽枉故人书，言短旨何脩。苍苍眉间宇，尽入云霞流。婉娈若崇朝，何云隔三秋。黄鹄啄玄浆，稻粱宁见谋。虽蒙天池泳，不忘故匹俦。颐辂生食醯，愧以嗜相投。将为同枝誓，良辰去我遒。庭卉未扬芬，欲报不能酬。
答仲蔚岁暮逢二子行同徐汝宁作
作者：王世贞
朝代：明

令弟颇出楼家鲭，同云忽紫天冥冥，客起欲舞主欲停。王生往事不挂口，与君且谈汝宁守。汝宁自卖南山田，醉来新月十五弦。鹔鹴半作酒胡物，鹍鸡暂货商人船。君莫为二子，题诗怜坎坷，千古声名眼前过。归客何曾怕凤衰，此公似未甘龙卧。
答伯承新喻
作者：王世贞
朝代：明

柳条霜又绿，不忍记离群。远道逢投札，空斋疑对君。梦将池草得，心以泽兰薰。露白金台月，山青玉笥云。毋深簿书意，期尔细论文。李侯有仙骨，强尔加尘颜。名在公卿外，身犹簿尉间。开帘卧白日，推案得青山。公事多饶暇，新诗能往还。独馀离群意，相望涕潺湲。
答伯承新喻·其一
作者：王世贞
朝代：明

柳条霜又绿，不忍记离群。远道逢投札，空斋疑对君。梦将池草得，心以泽兰薰。露白金台月，山青玉笥云。毋深簿书意，期尔细论文。
答伯承新喻·其二
作者：王世贞
朝代：明

李侯有仙骨，强尔加尘颜。名在公卿外，身犹簿尉间。开帘卧白日，推案得青山。公事多饶暇，新诗能往还。独馀离群意，相望涕潺湲。
答伯起丈见梦之作
作者：王世贞
朝代：明

张卿留侯裔，中岁慕黄石。蚁观一世豪，消摇于八极。寄此漆园蝶，薄彼天门翼。宵分尝梦余，披襟话玄白。恍若杨侍晨，亲絇子乔舄。绪语犹可寻，清徽倏难即。起睹银汉秋，白榆何历历。裁诗纪相赠，意我或有得。而我未解脱，凡情宛如昔。焉能他心通，作汝屋梁色。欲驰乐令驾，一解卫生惑。试观醒后身，何如梦中觌。
答俞氏
作者：王世贞
朝代：明

肃肃短后衣，烈烈北风吹。譬彼罗原雉，毛羽乍摧颓。婉娈唯古欢，踯躅惠来绥。言当谐缱绻，不谓中乖离。欲留不须臾，往者会无期。临别仰天叹，星斗纵横垂。腹中双车轮，宛转先路驰。严冬河水涸，扁舟不可方。君子念仳离，中夜奏清商。四坐皆掩袂，欲起更彷徨。浮云南北垂，宿鸟东西翔。我欲和此曲，沈块结中肠。竦身就危途，欢爱竟茫茫。勖哉居平思，毋为厌景光。悲与知友别，生死尽一言。请说南山松，嵯峨上摩天。陵谷中崩溃，倏忽委道间。虚有榱栋材，谁为匠石宣。樵夫薪其枝，斤斧日丁丁。长当辞丘壑，掩郁复怔怦。中有千岁膏，下有万年苓。芬芳幸未歇，倘以奉遐龄。
答俞氏·其一
作者：王世贞
朝代：明

肃肃短后衣，烈烈北风吹。譬彼罗原雉，毛羽乍摧颓。婉娈唯古欢，踯躅惠来绥。言当谐缱绻，不谓中乖离。欲留不须臾，往者会无期。临别仰天叹，星斗纵横垂。腹中双车轮，宛转先路驰。
答俞氏·其三
作者：王世贞
朝代：明

悲与知友别，生死尽一言。请说南山松，嵯峨上摩天。陵谷中崩溃，倏忽委道间。虚有榱栋材，谁为匠石宣。樵夫薪其枝，斤斧日丁丁。长当辞丘壑，掩郁复怔怦。中有千岁膏，下有万年苓。芬芳幸未歇，倘以奉遐龄。
答俞氏其二
作者：王世贞
朝代：明
体裁：古风

严冬河水涸，扁舟不可方。君子念仳离，中夜奏清商。四坐皆掩袂，欲起更彷徨。浮云南北垂，宿鸟东西翔。我欲和此曲，沈块结中肠。竦身就危途，欢爱竟茫茫。勖哉居平思，毋为厌景光。
答兴国判张羽王
作者：王世贞
朝代：明

转怜张别驾，十载二毛侵。黄口依人惯，青衫恋旧深。娵隅朝暮馔，谢豹短长吟。泣玉它年价，衔珠此日心。渐因穷刺骨，翻作怨知音。行止吾天帙，文章尔陆沉。数椽分孺子，一衲老丛林。如此蹄涔辙，双鱼亦浪寻。
答兵宪汪丈伯阳
作者：王世贞
朝代：明

春风粉署并含香，矫首秦天散渺茫。乍有双鱼论故旧，始知千骑领东方。功成介子恩元薄，书就虞卿去不妨。我自拂衣秋色里，期君可在五湖傍。
答刘太常子真
作者：王世贞
朝代：明

离离道傍芷，随风即芬敷。习习谷中兰，引分任荣枯。众姱竞承颜，静女长独居。临当趣君召，且复立次且。顾念幽忧侣，携手命同车。膏泽谢当年，蛾眉日夜疏。发短不受笄，衣短不受裾。亮无入宫妒，焉能令君愉。贵者但不忘，贱者亦自舒。
答刘子威佥宪
作者：王世贞
朝代：明

抢榆天汉并逍遥，岂有狂夫爱折腰。老去蛾眉虚见妒，病来鸡骨不辞销。孤松句忝刘桢赠，小草惭从谢傅招。为报此生能自决，时清处处好渔樵。毋言腐鼠嚇鹓雏，老马时时倦道途。薄宦何曾甘薏苡，新诗真自得明珠。一归吾气差犹王，三折浮名旧已无。最羡冥鸿先矫翼，与君轮日长江湖。
答刘子威佥宪·其一
作者：王世贞
朝代：明

抢榆天汉并逍遥，岂有狂夫爱折腰。老去蛾眉虚见妒，病来鸡骨不辞销。孤松句忝刘桢赠，小草惭从谢傅招。为报此生能自决，时清处处好渔樵。
答刘子威佥宪·其二
作者：王世贞
朝代：明
体裁：七言律诗

毋言腐鼠吓鹓雏，老马时时倦道途。薄宦何曾甘薏苡，新诗真自得明珠。一归吾气差犹王，三折浮名旧已无。最羡冥鸿先矫翼，与君轮日长江湖。
答刘子威佥宪·其二
作者：王世贞
朝代：明

毋言腐鼠嚇鹓雏，老马时时倦道途。薄宦何曾甘薏苡，新诗真自得明珠。一归吾气差犹王，三折浮名旧已无。最羡冥鸿先矫翼，与君轮日长江湖。
答助甫
作者：王世贞
朝代：明

哭罢高天听转遥，中原极目莽萧萧。谁怜蓟苑飞霜薄，不救秦庭赤日骄。事去几人馀旧迹，穷来何地折吾腰。虚劳九辨哀湘手，惨淡浮云未可招。行乞萧条九市归，蓟门风雨狎鹑衣。浮云不尽时人态，白雪谁堪故侣非。好去安危多肉食，怪来词赋少雄飞。夫君大有乾坤泪，莫向山阳笛里挥。
答助甫·其一
作者：王世贞
朝代：明

哭罢高天听转遥，中原极目莽萧萧。谁怜蓟苑飞霜薄，不救秦庭赤日骄。事去几人馀旧迹，穷来何地折吾腰。虚劳九辨哀湘手，惨淡浮云未可招。
答助甫·其二
作者：王世贞
朝代：明

行乞萧条九市归，蓟门风雨狎鹑衣。浮云不尽时人态，白雪谁堪故侣非。好去安危多肉食，怪来词赋少雄飞。夫君大有乾坤泪，莫向山阳笛里挥。
答助甫吏部八首
作者：王世贞
朝代：明

选极王裴重，交仍嵇阮偏。怀人倡白雪，矫首向高天。水鉴千秋在，风流一代专。新诗大自好，虚借野夫权。屈指青云士，谁知张长公。孤吟破秋色，万木避天风。吾党殊能作，乾坤不可穷。毋论广武叹，竖子未英雄。跌宕尚书省，文章日更新。星辰仍长物，天地独私人。雾豹看从晦，云龙矫莫驯。南山有松柏，把臂问沈沦。牢落诗如故，浮沉了不关。无人自流水，余志在名山。忽辱隋珠引，能容赵璧还。相期各努力，名姓堕人间。不独宗吴辈，人今未可量。名多尔自失，身在欲谁强。斗剑悬中岳，霜雕击大荒。还闻有馀勇，䟤跋少年场。赤日浴沧海，青天横岱宗。汉家两司马，吾世一攀龙。病起千年态，徘徊绝代容。齐称君误矣，寥廓或云从。碣石诸侯馆，中原五子名。高秋白马辨，下士苍蝇声。风雨归何处，萍蓬托此生。使君仍鷩起，毋乃太纵横。莫作呼开府，衣冠一野人。几逢沧海雪，三远蓟门春。失计贫弹铗，从心老斲轮。齐风如稍稍，拂袖大江滨。
答助甫吏部八首·其一
作者：王世贞
朝代：明

选极王裴重，交仍嵇阮偏。怀人倡白雪，矫首向高天。水鉴千秋在，风流一代专。新诗大自好，虚借野夫权。
答助甫吏部八首其七
作者：王世贞
朝代：明
体裁：五言律诗

碣石诸侯馆，中原五子名。高秋白马辨，下士苍蝇声。风雨归何处，萍蓬托此生。使君仍鷩起，毋乃太纵横。
答助甫吏部八首其三
作者：王世贞
朝代：明
体裁：五言律诗

跌宕尚书省，文章日更新。星辰仍长物，天地独私人。雾豹看从晦，云龙矫莫驯。南山有松柏，把臂问沈沦。
答助甫吏部八首其二
作者：王世贞
朝代：明
体裁：五言律诗

屈指青云士，谁知张长公。孤吟破秋色，万木避天风。吾党殊能作，乾坤不可穷。毋论广武叹，竖子未英雄。
答助甫吏部八首其五
作者：王世贞
朝代：明
体裁：五言律诗

不独宗吴辈，人今未可量。名多尔自失，身在欲谁强。斗剑悬中岳，霜雕击大荒。还闻有馀勇，䟤跋少年场。
答助甫吏部八首其八
作者：王世贞
朝代：明
体裁：五言律诗

莫作呼开府，衣冠一野人。几逢沧海雪，三远蓟门春。失计贫弹铗，从心老斲轮。齐风如稍稍，拂袖大江滨。
答助甫吏部八首其六
作者：王世贞
朝代：明
体裁：五言律诗

赤日浴沧海，青天横岱宗。汉家两司马，吾世一攀龙。病起千年态，徘徊绝代容。齐称君误矣，寥廓或云从。
答助甫吏部八首其四
作者：王世贞
朝代：明
体裁：五言律诗

牢落诗如故，浮沉了不关。无人自流水，余志在名山。忽辱隋珠引，能容赵璧还。相期各努力，名姓堕人间。
答叶茂长解嘲
作者：王世贞
朝代：明

翟尉归来客尚新，柴门剥啄反嫌频。不如箕踞松风下，次第残编对古人。南床白简任他骄，赢得余年不早朝。莫道山人无约束，雅闻弹事到甘蕉。
答叶茂长解嘲·其一
作者：王世贞
朝代：明

翟尉归来客尚新，柴门剥啄反嫌频。不如箕踞松风下，次第残编对古人。
答叶茂长解嘲·其二
作者：王世贞
朝代：明

南床白简任他骄，赢得余年不早朝。莫道山人无约束，雅闻弹事到甘蕉。
答吴峻伯
作者：王世贞
朝代：明

李生华岳吾岱岳，各有新诗在上头。不散星辰南北极，未交风雨占中州。才看鸣镝破垂杨，又报金城一叶霜。为问佽飞诸恶少，何人先缚左贤王。峰回天目柱天南，千尺飞流百尺潭。奉使相如曾不到，却教秋兴属卢楠。
答吴峻伯·其一
作者：王世贞
朝代：明

李生华岳吾岱岳，各有新诗在上头。不散星辰南北极，未交风雨占中州。
答吴峻伯·其三
作者：王世贞
朝代：明

峰回天目柱天南，千尺飞流百尺潭。奉使相如曾不到，却教秋兴属卢楠。
答吴峻伯其二
作者：王世贞
朝代：明
体裁：七言绝句

才看鸣镝破垂杨，又报金城一叶霜。为问佽飞诸恶少，何人先缚左贤王。
答吴明卿
作者：王世贞
朝代：明

匡山报无恙，逐客且盘桓。天地终难快，风霜稍见宽。瀑飞千嶂晓，峡隐万松寒。不分吴明府，犹能寄一官。敢倚金绯在，蹉跎误此身。时危输小吏，气尽傍时人。自古文章理，尤深放逐臣。扁舟五老下，随意破沈沦。风尘催间阔，海岳问离居。数掩蛾眉镜，难凭雁足书。物情吾岂敢，诗态尔何如。莫作穷途恨，千秋幸未疏。七尺如龙马，纵横铁裲裆。试言开府使，何似尚书郎。老去身终掷，思归事未偿。中原一片地，白羽正相望。
答吴明卿·其一
作者：王世贞
朝代：明

匡山报无恙，逐客且盘桓。天地终难快，风霜稍见宽。瀑飞千嶂晓，峡隐万松寒。不分吴明府，犹能寄一官。
答吴明卿·其四
作者：王世贞
朝代：明

七尺如龙马，纵横铁裲裆。试言开府使，何似尚书郎。老去身终掷，思归事未偿。中原一片地，白羽正相望。
答吴明卿其三
作者：王世贞
朝代：明
体裁：五言律诗

风尘催间阔，海岳问离居。数掩蛾眉镜，难凭雁足书。物情吾岂敢，诗态尔何如。莫作穷途恨，千秋幸未疏。
答吴明卿其二
作者：王世贞
朝代：明
体裁：五言律诗

敢倚金绯在，蹉跎误此身。时危输小吏，气尽傍时人。自古文章理，尤深放逐臣。扁舟五老下，随意破沈沦。
答吴邵武明卿
作者：王世贞
朝代：明

江城腊尽雨萧萧，忽有鸿书破寂寥。海内风尘仍岳牧，故人踪迹满渔樵。休论往事才空老，不为微名贱转骄。东望浮云真咫尺，武夷寒色锁岧峣。
答周比部胤昌见怀
作者：王世贞
朝代：明

我有盈樽酒，与子结绸缪。欢悰未逮终，当萦黄河流。枥马媚其群，三星起相雠。飞藿因风值，飘荡不自谋。绿绮何方来，含音袅以悠。安得凌霄翰，并起双遨游。泰山何崔嵬，乃在天之东。海日割夜生，元气浩无终。上有七十帝，往往苍苔封。吾子挟飞仙，乘化观鸿濛。区区云门色，焉以驻游踪。释靷挹济流，返驾阅齐菑。暧暧芳草色，千里绿成荑。春晖将见娱，旷处反为悲。俱称远游子，行留竟焉岐。往遘匪不繁，今追良已稀。唯有飞鸿羽，可以展遥徽。
答周比部胤昌见怀·其一
作者：王世贞
朝代：明

我有盈樽酒，与子结绸缪。欢悰未逮终，当萦黄河流。枥马媚其群，三星起相雠。飞藿因风值，飘荡不自谋。绿绮何方来，含音袅以悠。安得凌霄翰，并起双遨游。
答周比部胤昌见怀·其三
作者：王世贞
朝代：明

释靷挹济流，返驾阅齐菑。暧暧芳草色，千里绿成荑。春晖将见娱，旷处反为悲。俱称远游子，行留竟焉岐。往遘匪不繁，今追良已稀。唯有飞鸿羽，可以展遥徽。
答周比部胤昌见怀其二
作者：王世贞
朝代：明
体裁：古风

泰山何崔嵬，乃在天之东。海日割夜生，元气浩无终。上有七十帝，往往苍苔封。吾子挟飞仙，乘化观鸿濛。区区云门色，焉以驻游踪。
答和王君载感白发作
作者：王世贞
朝代：明

拄颊听歌白发词，久知无复少年时。君怜日日真难挽，我狎星星不解悲。青镜总拚微业过，红颜聊借浊醪迟。无论老子心犹热，懒向禽釐叹染丝。
答和魏太学见慰之作
作者：王世贞
朝代：明

倦飞谁不爱林萝，况有新诗慰藉多。身是王生宁结袜，门如翟尉任张罗。蠹鱼渐老犹飧字，蛙黾何能且和歌。奉帚主恩吾岂薄，西施其柰浣纱何。
答子与
作者：王世贞
朝代：明

家难飘零岁未还，几惊双鬓坐来斑。椷飞白苧春前雪，梦入青苕雨后山。海内弟兄生死共，天涯音信有无间。羞他桂树丛丛长，浊水清尘不可攀。汝卧寒庐宿草平，朝廷空问孝廉名。长怜越石齐中狱，几废庞公若下耕。万里帛书椷涕泪，十年词笔罢纵横。援琴莫怪难成曲，半入燕山风雨声。
答子与·其一
作者：王世贞
朝代：明

家难飘零岁未还，几惊双鬓坐来斑。椷飞白苧春前雪，梦入青苕雨后山。海内弟兄生死共，天涯音信有无间。羞他桂树丛丛长，浊水清尘不可攀。
答子与·其二
作者：王世贞
朝代：明

汝卧寒庐宿草平，朝廷空问孝廉名。长怜越石齐中狱，几废庞公若下耕。万里帛书椷涕泪，十年词笔罢纵横。援琴莫怪难成曲，半入燕山风雨声。
答子与春衣之寄
作者：王世贞
朝代：明

筒卷春衣薄，邮分粤路长。蹙金双孔雀，嶷角一神羊。缟纻粗难报，绨袍老不忘。天涯散知己，真有四愁章。
答子与见寿五帙作
作者：王世贞
朝代：明

忽枉新诗读，方怜往日非。千秋惭竹素，廿载滥金绯。小镇仍宗悫，衰情似表微。菰城社酒美，报尔盍同归。
答子与见讯仍请叙诗集
作者：王世贞
朝代：明

未必天涯远，能令国士疏。转头论旧尽，屈指觉才虚。片语千秋色，双鱼万里书。因君重飞动，垂老惜三馀。
答子与请作子相祠碑
作者：王世贞
朝代：明

乌石山头色，能如岘首无。风流一代尽，雪涕万行俱。桐邑恩偏远，中郎思欲枯。故人兼故吏，忍使寸心孤。
答子相
作者：王世贞
朝代：明

锦字遥飞北极翰，故人相聚惜弹冠。天留一剑芜城紫，月拥双珠甓社寒。客里流年人自保，里中高调俗相看。知君爱息扶摇力，海内兵戈会面难。
答子相考功
作者：王世贞
朝代：明

变后书相问，仓皇拭泪看。物情殊恍忽，吾道转艰难。蜂目无劳睨，蛾眉敢自安。荧荧夜光在，莫使照人寒。
答寄子与使君及于鳞事
作者：王世贞
朝代：明

长沙南去转悠悠，帝念词臣赋远游。青鸟书来天尽处，碧鸡人在汉梁州。未期雷雨芙蓉合，稍许云霞薜荔收。祇是骑鲸今李白，中原万古失风流。
答寄子成佥事
作者：王世贞
朝代：明

京洛时人地，蛮荒制府开。楚天看欲尽，朔雁去能来。间阔将成老，艰危未易才。中原稀瘴疠，兵甲暮堪哀。
答寄子深镇国
作者：王世贞
朝代：明

著成鸿宝世称奇，十载匡庐有梦思。忽尔赠余青玉案，萧然如对白云姿。鱼书但到那论晚，龙剑须逢自有时。俱道陈王饶丽藻，可能重赠仲宣诗。
答寄屠长卿
作者：王世贞
朝代：明

人固未易知，知人亦未易。之子非倾盖，兴辞远相媚。谬以良璞珍，入眼岂为贵。余本崎嵚者，失身堕文艺。龙卧苟不坚，奔走成晚岁。雕虫不利人，浮讥满天地。昌歜栖江沚，谬中圣贤嗜。愧无琼玖报，赠言或可继。一念百里间，春荣与秋悴。范生始文苑，班公仅循吏。毋以簿牍烦，此中有精意。
答寄徐以言
作者：王世贞
朝代：明

忆昔公车乱后开，当时谏草压霜台。金鸡北极惊孤下，威凤中原好再来。我自江湖甘落魄，君知天地尚怜才。山阴蚤拟乘舟约，莫遣王猷兴尽回。折槛封章动九重，匣中双锷锁芙蓉。归舟剡曲家家雪，采药天台处处峰。岁色平林空虎豹，春声大海起鱼龙。向来雷雨皆天泽，未许逢干地下从。十载容城涕泪残，京山宰木梦仍寒。批鳞北阙狂谁在，息翼南溟老自宽。何地可偿明月璧，故人还拟切云冠。风江大有波涛思，舟楫毋歌行路难。
答寄徐以言·其一
作者：王世贞
朝代：明

忆昔公车乱后开，当时谏草压霜台。金鸡北极惊孤下，威凤中原好再来。我自江湖甘落魄，君知天地尚怜才。山阴蚤拟乘舟约，莫遣王猷兴尽回。
答寄徐以言·其三
作者：王世贞
朝代：明

十载容城涕泪残，京山宰木梦仍寒。批鳞北阙狂谁在，息翼南溟老自宽。何地可偿明月璧，故人还拟切云冠。风江大有波涛思，舟楫毋歌行路难。
答寄徐以言其二
作者：王世贞
朝代：明
体裁：七言律诗

折槛封章动九重，匣中双锷锁芙蓉。归舟剡曲家家雪，采药天台处处峰。岁色平林空虎豹，春声大海起鱼龙。向来雷雨皆天泽，未许逢干地下从。
答寄李惟贞侍御
作者：王世贞
朝代：明

屈指龙门御，清尊尽日携。阳春郢里曲，残腊显陵西。雨色深三楚，霜威净五溪。绝怜回雁外，犹有素书题。
答寄王提学新甫
作者：王世贞
朝代：明

褰帷花满郁林枝，尺素春题雁到迟。山逼璇霄誇独秀，江涵璧月号相思。夷荒槃木唐蒙颂，日暮苍梧虞帝祠。比邑诸生多骏发，祇应联袂读君辞。
答寄王百谷
作者：王世贞
朝代：明

似因留滞爱蓬蒿，书到萧条感二毛。田父只歌将进酒，主家谁问郁轮袍。斋中落日尘蒙偈，泽畔浮云句反骚。自是不才能世左，敢容孤枕向人高。
答尚书顾公
作者：王世贞
朝代：明

犹忆尚书履，今皇慰老成。拂衣辞白下，挥手谢苍生。略尽人间事，仍探物外情。著书穷小酉，呼酒颂长庚。海内安车望，丘中却杖行。风回万壑啸，月并五湖明。绛县能推甲，中郎旧与名。云霞留物色，天地任军声。玉案惭难报，金丹计已成。却凭青鸟使，为我问蓬瀛。
答峻伯
作者：王世贞
朝代：明

雪里蓟门树，北风鸿雁寒。故人五载别，逼岁一书看。拙宦谋谁长，浮名损自宽。论心竟何日，天地转艰难。书来知汝到，飞动意难禁。早晚辞天目，栖迟岂众心。青袍论旧少，白发著书深。莫问公车意，君王在上林。
答峻伯·其一
作者：王世贞
朝代：明

雪里蓟门树，北风鸿雁寒。故人五载别，逼岁一书看。拙宦谋谁长，浮名损自宽。论心竟何日，天地转艰难。
答峻伯·其二
作者：王世贞
朝代：明

书来知汝到，飞动意难禁。早晚辞天目，栖迟岂众心。青袍论旧少，白发著书深。莫问公车意，君王在上林。
答帅礼部机
作者：王世贞
朝代：明

武夫各自珍，片言刖和子。款段以康庄，目前弃千里。日余成苟步，迷阳来见枳。一饱清泌流，杜门掩其耳。夫君厌承明，分曹佐三礼。俯仰六代间，愀焉叹茅靡。思祛青云尚，遐结中林轨。开椷何所有，有兰复有芷。虽复重襺之，芬芳不能已。金陵群少年，龂龂凿其齿。自非旷士识，安能排众毁。佩璧宁佩瑕，买骏宁买死。千秋自有伸，谁能更论此。
答康子
作者：王世贞
朝代：明

历落康生在，新诗重起予。自然燕地桂，不草茂陵书。白雪酬知少，青云转盼疏。吴天莽空阔，握手意何如。
答张二见父
作者：王世贞
朝代：明

病间初寒薜荔裳，懒将交谊许君房。清湘字到新鱼素，令弟诗成旧雁行。老去五噫归震泽，春来九辨起飞霜。相看共有池塘思，浊酒何年两对床。玉树霜风竦汉京，曾将冰檗拟难兄。谁言国士无双外，重见君家第五名。句好吹篪誇仲氏，材高结袜为王生。他年倘过吴趋里，薇蕨秋江傍汝烹。
答张二见父·其一
作者：王世贞
朝代：明

病间初寒薜荔裳，懒将交谊许君房。清湘字到新鱼素，令弟诗成旧雁行。老去五噫归震泽，春来九辨起飞霜。相看共有池塘思，浊酒何年两对床。
答张二见父·其二
作者：王世贞
朝代：明

玉树霜风竦汉京，曾将冰檗拟难兄。谁言国士无双外，重见君家第五名。句好吹篪誇仲氏，材高结袜为王生。他年倘过吴趋里，薇蕨秋江傍汝烹。
答张仲举
作者：王世贞
朝代：明

十年曾识凤凰毛，回首风烟梦寐劳。书到关河双玉案，赋成湖海一绨袍。握中明月谁相贵，曲里青山且自高。闻道汉廷推仲蔚，莫令秋思满蓬蒿。
答张助甫三首
作者：王世贞
朝代：明

吾家兄弟好，犹恋旧绨袍。迢递赪鱼尾，参差彩凤毛。世宁宽此道，天未厌吾曹。若作求羊访，吴山处处高。褰帷何处是，云雨暗衡巫。岳色云堪借，江声雨自扶。一官知长物，千古失穷途。倘及渔樵侣，飞扬意不无。物态工流落，时才负隐沦。星能为处士，雪许和迁人。自爱藏名手，遥怜折节身。古来文苑客，强半在风尘。
答张助甫三首·其一
作者：王世贞
朝代：明

吾家兄弟好，犹恋旧绨袍。迢递赪鱼尾，参差彩凤毛。世宁宽此道，天未厌吾曹。若作求羊访，吴山处处高。
答张助甫三首其三
作者：王世贞
朝代：明
体裁：五言律诗

物态工流落，时才负隐沦。星能为处士，雪许和迁人。自爱藏名手，遥怜折节身。古来文苑客，强半在风尘。
答张助甫三首其二
作者：王世贞
朝代：明
体裁：五言律诗

褰帷何处是，云雨暗衡巫。岳色云堪借，江声雨自扶。一官知长物，千古失穷途。倘及渔樵侣，飞扬意不无。
答徐文果
作者：王世贞
朝代：明

自失而翁后，风流思不胜。绝怜徐孺子，时及柳吴兴。天目寒逾峻，湖心雨自曾。菰芦最深处，鳞素一堪凭。
答徐汝思
作者：王世贞
朝代：明

平原传客至琼瑶，况有清尊破寂寥。应谓酒人轻岁月，不将诗笔傍云霄。悲歌碣石虹高下，击筑咸阳日动摇。去矣使君须自爱，莫因累叟厌晨朝。解组翻成滞帝都，窜身何处觅江湖。书裁北阙天逾远，讴罢南冠雪转孤。狐父贫甘垂死饭，鲛人泣洒报恩珠。因君忽忆登坛事，肠断辽阳塞草枯。
答徐汝思·其一
作者：王世贞
朝代：明

平原传客至琼瑶，况有清尊破寂寥。应谓酒人轻岁月，不将诗笔傍云霄。悲歌碣石虹高下，击筑咸阳日动摇。去矣使君须自爱，莫因累叟厌晨朝。
答徐汝思·其二
作者：王世贞
朝代：明

解组翻成滞帝都，窜身何处觅江湖。书裁北阙天逾远，讴罢南冠雪转孤。狐父贫甘垂死饭，鲛人泣洒报恩珠。因君忽忆登坛事，肠断辽阳塞草枯。